
Η 'Ελληνικὴ ᾿Επιμορφωτικὴ "Εταιρεία 
προτιθεµένη νὰ ἐνημερώση τὸ ἑλληνικὸν κοι- 
όν ἐπὶ τῶν πραγματικῶν προθέσεων τοῦ δω- 
θνοῦς κομμουνισμοῦ ἔἕναντι τῆς χώρας µας 
κατὰ τὴν παροῦσαν περίοδον, ἀνέθεσεν εἰς δύο 
εἰδικούς, τὸν ραδιοσχολιαστὴν κ. Ιωάννην 
᾿Αθανασούλιαν καὶ τὸν δημοσιογράφο» κ. ᾿Α- 
Βανάσιον Δημόπουλον τὴν πλήρη καὶ ἀντικει- 
μενικὴν διερεύγισι τοῦ θέματος. Ὅπως δὲ θὰ 
διαπιστώση ὁ ἀναγγώστης, ἡ ἔκθεσίς των, ἡ 
ὁποία δημοσιεύεται ὃ ἆ τοῦ παρόντος φυλλα- 
δίου βασίζεται ἐξ ὁὀλοκλήρου ἐπὶ ἀδιαβλήτου 
ἐγκυρότητος κομμουνιστικῶν κειμένων καὶ ἄναμ- 
φισβητήτων γεγονότων. Τοῦτο προσδίδει εἰς αὖ - 
τὴν τὴν ἀξίαν σοβαροῦ πολιτικοῦ ντοκουµέντου. 


ΣΑΗΝΙΚΗ ΕΠΙΠΙΟΡΦΩΤΙΚΗ ΕΤΑΙΡΕΙΑ 


ΛΙΓΑ ΛΟΓΙΑ ΓΙΑ ΤΟΝ ΑΝΑΓΝΕΟΣΤΗ 


Δὲν ἀρκεῖ νὰ θεωροῦμε ἀποκρουστικὴ τὴ δουλεία 
η λων μὴ μεταβληθοῦμε σὲ σκλάβους. Δὲν ἀρκεῖ νὰ 

µε νὰ διατηρήσωµε τὴν ἀνεξαρτησία, τὴν ἀσφάλεια 
καὶ τὴν εἰρήνη τῆς χώρας µας γιὰ νὰ διατηρηθοῦν αὐτο- 
µάτως τὰ ὄψιστα αὐτὰ ἀγαθά. 

Ζοῦμε σὲ μιὰν ἐποχὴ ποὺ τὰ πιὸ καταχθόνια σχέδια 
καλύπτονται πίσω ἀπὸ τά πιὸ ἀθῶα κι ἑλκυστικὰ σχή- 
µατα, ποὺ οἱ δολοφόνοι παριστάνουν τοὺς... ἁγίους καὶ 
οἱ τύραννοι τοὺς ὑπερμάχους τῶν ἀνθρωπίνων. .- έλευ- 
θεριῶν καὶ δικαιωμάτων. Κινδυνεύοµε ἔτσι νὰ χάσωµε 
ὅ,τι θεωροῦμε πολυτιμότερο τὴν ἴδια στιγμὴ ποὺ πι- 
στεύοµε ὅτι ἀγωνιζόμαστε γιὰ νὰ τὸ κατοχυρώσωμε. Κιν- 
δυνεύοµε νὰ παρασυρθοῦμε στὸν πόλεμο ἢ σὲ αἷματηρὲς 
ἐσωτερικὲς περιπέτειες ἀπὸ δρόµους ποὺ φαίνονται νὰ 
ὁδηγοῦν οτὴν ... . εἰρήνη. Ἠινδυνεύομε νὰ μεταβληθοῦμε 
σὲ σκλάβους καὶ σὲ ἀντικείμενα ἀγρίας ἐκμεταλλεύσεως 
ἐνῶ νοµίζομε πὼς ἀγωνιζόμαστε γιὰ «ἀνώτερες» μορφὲς 
ἐλευθερίας καὶ γιὰ τὴν ἐξαφάνισι κάθε μορφῆς ἐκμεταλ- 
λεύσεως. 

Ὅποιος ἀμφιβάλλει δὲν ἔχει παρὰ νὰ ρίξῃ μιὰ µα- 
τιὰ στὶς ἑπόμενες σελίδες. Μὰ κι ὅποιος δὲν ἀμφιβάλ- 
λει, διαβάζοντας τὸ φυλλάδιο αὐτὸ θὰ διαπιστώσῃ πόσο 
δίκηο ἔχει νὰ εἶναι ἐπιφυλακτικὸς ἀπέναντι ὡριαμένων 
απατριωτῶν», «δημοκρατικῶν πολιτῶν», «εἰρηνοφίλων» 
καὶ «ἀνθρωπιστῶν». θὰ διαπιστώση ἐπίσης ὃτι ἡ ἀνε- 
ξ σία τῆς χώρας καὶ οἱ δημοκρατικές µας ἐλευθερίες, 
ἡ χία καὶ ἡ ἀσφάλειά µας δὲν κινδυνεύουν µόνον ἀπὸ 
ἐξωτερικοὺς ἐχθροὺς παὶ ἀπὸ τοὺς ἐδῶ πράκτορές των. 
Ἐινδυνεύουν πολὺ περισσότερο ἀπὸ τὴ δική µας τὴν 
ἄγνοια, τὴν εὐπιστία καὶ τὴν ἐπιπολαιότητα. Α εἶναι 
ἡ «ἀχίλλειος πτέρνα» µας καὶ ἐναντίον αὐτῆς οἱ ἐχθροὶ 
τῆς ἀνεξαρτησίας, τῆς εἰρήνης και τῶν ἐλευθεριῶν µας 
ἔχουν συγκεντρώσει τὰ πυρὰ τῆς δηµαγωχγίας, τῆς ὑπο-- 
κρισίας καὶ τῆς ἁπάτης. 


Ἡ ΤΑΚΤΙΚΗ ΤΗΣ ΑΝΑΤΡΟΠΗΣ 


"Ο κίνδυνος ποὺ ἀλλάζει μορφὲς 

Ο Ελληνικὸς λαός στὴ µεγάλη του πλειοψηφία, ἔχει ξε- 
καθαρίσει τὴ θέσι του ἀπέναντι τοῦ Διεθνοῦς Κομμουνισμοῦ, 
Καὶ ἂν ὁ Κομμουνισμός ἐμφανιζόταν μὲ τὸ πραγµατικό του 
πρόσωπο καὶ τὶς πραγματικές του ἐπιδιώξεις, τὸ ζήτημα θὰ 
εἶχε λήξει ὁριστικὰ γιὰ τὴ χώρα µας. (Ἴσως θὰ εἶχε λήξει καὶ 
γιὰ ὅλο τὸν κόσμο). 

Δυστυχῶς ὅμως τὸ ζήτημα αὐτὸ δὲν παρουσιάζεται ἔτσι, οὔτε 
καὶ εἶναι τόσο ἁπλό, Ὁ Κομμουνισμὸς πουθενὰ δὲν κατώρθωσε 
νὰ ἐπικρατήση προβάλλοντας τὶς πραγματικές του ἐπιδιώ- 
ξεις, οὔτε καὶ στὴν ἴδια τὴ Ρωσία τὸ 1917. Ὁ Λένιν εἶχε ἄντι- 
ληφθεῖ ἐγκαίρως ὅτι θὰ ματαιοπονοῦσε ἂν περίμενε νᾶρθουν 
τὰ πράγματα ὅπως τὰ εἶχαν προβλέψει ὁ Μὰρξ καὶ ὁ Ἔγ- 
Κελς, Ἔτσι παρὰ τὸν ἀπεριόριστο σεβασμὸ ποὺ ἔδειχνε στοὺς 
«μεγάλους δασκάλους» του δὲν ἐδίστασε νὰ τούς... συµπλη- 
ρώση ὅταν ἡ κατάστασι στὴ Ρωσία ἀπαιτοῦσε περισσότερη 
δηµαγωγία καὶ λιγότερο Μαρξισμό. Μὲ τὴν εὐκαιρία αὐτὴ-- 
προβλέποντας προφανῶς καὶ τὶς δυσχέρειες τοῦ μέλλοντος-- 
ἐπεξεργάστηκε καὶ τὴν «στρατηγικὴ καὶ τακτικὴ» τοῦ 
Διεθνοῦς Κομμουνισμοῦ. Ἔδωσε δηλαδὴ Λλεπτομερεῖς ὁδη- 
γίες στοὺς ὁπαδοὺς καὶ τοὺς διαδόχους του σχετικἁ μὲ τὸν 
τρόπο καταλήψεως τῆς ἐξουσίας. Τὴ δουλειὰ αὐτὴ μποροῦσε 
νὰ τὴν κάνη χωρὶς νὰ ἔχη διαβάση καθόλου τόν... Μάρξ, ὁ 
ὁποῖος µάλιστα εἶχε πολὺ διαφορετικὲς ἀπόψεις ἐπὶ τοῦ προ- 
κειμένου. 

ὠστόσο, γιὰ μᾶς ἔχει µεγάλη σηµασία νὰ γνωρίζωμε τὸ 
πνεῦμα τῶν ὁδηγιῶν αὐτῶν ποὺ διέπει τὴν κομμουνιστικὴ 
τακτικἡ µέχρι σήµερα. "Ας ρίξωµε λοιπὸν μιά ματι σὲ μερικά 
ἀποσπάσματα ἔργων του. 

: Κατ’ ἀρχὴν κάθε καλὸς κομμουνιστὴς πρέπει ν᾿ ἁπαλλαγῇ 
ἀπὸ κάθε ἠθικὸν ἐνδοιασμό. Ὁ Λένιν, κατὰ τὸ Τρίτο Πανρω- 
σικὸ Συνέδριο τῆς Κομμουνιστικῆς Νεολαίας, ἐδήλωσε: 


«Ἡ ἠθική µας ὑποτάσσεται τελείως στὀν ταξικὸ ἀγῶνα 
τοῦ προλεταριάτου». 


Αὐτὸ σηµαίνει ὅτι κάθε πράξις εἶναι ὀρθὴ µόνον ὅταν ἔξυ- 
πηρετεῖ τοὺς σκοποὺς τοῦ Διεθνοῦς Κομμουνισμοῦ. Ἔτσι κάθε 
κομμουνιστὴς ἁἀπαλλάσσεται ἀπὸ τὴν ὑποχρέωσι νἁ σέβεται 
τοὺς κανόνες τῆς ἠθικῆς καὶ εἶναι ἐλεύθερος νὰ διαπράξη ὁποια- 
δήποτε ἀνηθικότητά ἀρκεῖ αὐτὴ νὰ ἐξυπηρετῆ τὸ Κόμμα, 
Πραγματικά, αὐτὸ τοῦ ζητᾶ ὁ Λένιν στὸ βιβλίο του: «᾿Αρι- 
στερισμὸς παιδικἡ ἀρρώστεια τοῦ Κομμουνισμοῦ». ᾿Εκεῖ γρά- 
φει: 

«Πρέπει ὑποχρεωτικὰά νὰ µάθουµε νὰ δουλεύουμε νό- 
µιµα µέσα στὰ πιὸ ἀντιδραστικὰ κοινοβούλια, στὰ πιὸ 
ἀντιδραστικὰ ἐπαγγελματικά συνδικᾶτα, στὶς κοπερατί- 
βες, στὰ Ταμεῖα ἀσφαλίσεως καὶ στὶς ἄλλες παρόμοιες 
ὀργανώσεις... Πρέπει νά ξέρουμε νὰ ἀντιστεκόμαστε σ᾿ 
ὅλα αὗτά, νὰ ὑφιστάμεθα ὅλες καὶ τὶς κάθε λογῆς θυ- 
σίε, ἀκόμα--σὲ περίπτωση ἀνάγκης-νὰ καταφεύγουµε 
σὲ κάθε εἴδους τεχνάσματα, πανουργίες, νὰ δουλεύουμε 
μὲ παράνομες μεθόδους, νὰ σωπαίνουµε, νὰ συγκαλύ- 
πτουµε τὴν ἀλήθεια, µονάχα γιὰ νὰ εἰσχωρήσουμε, νὰ 
παραµείνουµε σ᾿ αὐτά, νὰ διεξάγουµε µέσα σ᾿ αὐτὰ κοµ- 
μουνιστικἡ δουλειἁ μὲ κάθε τρόπο. Εἶναι ἐπιτακτικὴ 
ἀνάγκη γιὰ τὴν πρωτοπορεία τοῦ προλεταριάτου, γιὰ 
τὸ συνειδητό του τμῆμα, γιὰ τὸ κομμουνιστικὸ κόμμα, 
νὰ καταφεύγη σὲ ἑλιγμούς,  συµφωνίε, συμβιβασμούς, 
μὲ διάφορες ὁμάδες, μὲ διάφορα κόμµατα...». 

Ὁ Λένιν ἐδίδαξε ἐπίσης στοὺς ὁπαδούς του τὴν ἀξία τῶν 
ὑποσχέσεων πού... δὲν πρόκειται νὰ τηρηθοῦν. Στὸ ἔργο του: 
«Στιγμές τῆς Ρωσικῆς ᾿Ἐπαναστάσεωςν γράφει: 

«Ἔως σήµερα δίναµε ἀφειδῶς ὑποσχέσεις. Τοῦτο ἦταν 
τότε ἁπαραίτητο. Χωρίς προγράµµατα καὶ ὑποσχέσεις 
δἰν θὰ μπορούσαμε νὰ ἐξαπολύσωμε μιὰ παγκόσμια ἕ- 
πανάστασι... Δὲν ἦταν δυνατὸν ν΄ ἀρχίσωμε κατὰ δια- 
φορετικὸ τρόπο». 

Ὁ ἴδιος ἄλλωστε ἔδωσε τό... καλό παράδειγµα. Τό Ι919, 
ἀπαντῶντας στὶς ἐπικρίσεις τῶν σοσιαλιστῶν τοῦ ἐξωτερικοῦ 
γιὰ τὴν δόλια συμπεριφορά του ἀπέναντι τῶν μὴ κοµµουνι- 

στῶν ποὺ τὸν βοήθησαν νὰ καταλάβη τὴν ἐξουσία, ἔγραφε: 


«Μᾶς λέγουν: Χθὲς ἑτάζατε λαγούς μὲ πετραχήλια 
στοὺς μικροαστοὺς καὶ τοὺς καλούσατε ὥς συμμάχους 
κατά τοῦ Τσαρισμοῦ, ἐνῶ σήµερα ὁ Τζερζίνσκυ (ἀρχηγὸς 
τῆς Τσεκὰ) διακηρύσσει ὅτι οἱ ᾿Εσέροι καὶ οἱ Μενσεβῖ- 
κοι θὰ σταλοῦν στὸ ἐκτελεστικὸ ἀπόσπασμα (ὅπως καὶ 
ἐστάλησαν). Δὲν εἶναι αὐτὸ ἀσννέπεια;». 

Καὶ ὁ Λένιν ἀπαντοῦσε: 

«Εἶναι! ᾽Αλλὰ ὅσοι ἐκπλήσσονται γι’ αὐτὴν εἶναι πο- 

λιτικῶς ἠἡλίθιοι». 


Ὁ Λενινισμὸς δὲν «Ἐεπεράστηκε». 

Θὰ μπορούσαμε νὰ παραθέσωµε ἕνα πλῆθος ἀπὸ παρό- 
µοια ἀποσπάσματα τοῦ Λένιν, ποὺ δείχνουν ὅτι οἱ κομµουνι- 
σταὶ δὲν πρέπει νὰ διστάζουν μπροστὰ σὲ καμμιὰ πανουργία 
καὶ ἁπάτη προκειµένου νὰ καταλάβουν τὴν ἐξουσία σὲ μιά 
χώρα, "Ὅμως τὰ παραπάνω νομίζομε εἶναι ἀρκετά. ᾿Εκεῖνο ποὺ 
ἔχει σηµασία τώρα εἶναι τὸ ἂν ὅλ᾽ αὐτὰ Ισχύουν ἀκόμη. 

Εἶναι γεγονὸς ὅτι οἱ διάδοχοι τοῦ Λένιν δὲν ἔδειξαν τὴν 
ἴδια μ᾿ αὐτόν... εἰλικρίνεια, ἢ μᾶλλον τὸν ἴδιο μ’ αὐτὸν κυνι- 
σµὀ. Αὐτὸ ὅμως δὲν σηµαίνει καθόλου ὅτι δὲν ἐπωφελήθηκαν 
ἢ δὶν ἐπωφελοῦνται τῶν ὁδηγιῶν του. Τὸ ὅτι κρύβουν τὶς 
πραγματικές τους προθέσεις μὲ µεγαλύτερη ἐπιμέλεια ἀπ᾿ ὅ,τι 
τὶς ἔκρυβε ἐκεῖνος δείχνει ἀκριβῶς ὅτι ἔμαθαν καλά τὸ µάθηµα. 
"Αλλωστε δὲν ἄφισαν καμμιὰ εὐκαιρία χωρὶς νὰ διαδηλώσουν 
τὴν σταθερή τους προσήλωσι στὶς ἀρχὲς τοῦ Λενινισμοῦ, 
ἀσχέτως ἂν ἡ προπαγάνδα τους κρύβει ἀπὸ τὸ μεγάλο κοινὸ 
ὅ,τι ἀντιβαίνει πρὸς τὶς ἐπιδιώξεις τῇς τρεχούσης πολιτικῆς των. 

Ἡ σοβιετικἡ ἐφημερίδα «Λιτερατούρναγια Γκαζέτα» ἔβε- 
βαίωνε στὶς 27 ᾿Απριλίου 1949 ὅτι ὁ Λενινισµός: «... καὶ τώρα, 
ἔπειτ' ἀπὸ 25 χρόνια εἶναι τὸ πιὸ ἰσχυρὸ ἰδεολογικὸ µας ὅπλο 
-ἕνας ἀναντικατάστατος, πιστὸς καὶ δοκιµασµένος ὁδηγός. 
ὉΟπλίζει Ιδεολογικἁ δεκάδες ἑκατομμυρίων μαχητῶν τοῦ κοµ- 
μουνισμοῦ, σ᾿ ὅλο τὸν κόσµο, καὶ τοὺς δείχνει τὸ µόνο σωστὸ 
δρόµο γιὰ τὴν ἀπελευθέρωσι ἀπὸ τὶς ἁλυσσίδες τῆς καπιτα- 
λιστικῆς σκλαβιᾶς», 


Καὶ ὁ ὑπὸ κατασκευἠν νέος Στάλιν τοῦ Διεθνοῦς Κομµου- 
νισμοῦ Νικήτα Κροῦστσεφ ἐπανέλαβε κατὰ τὸ 20ὸ Συνέδριο 
τοῦ σοβιετικοῦ Κ.Κ. (Φεβρουάριος 1956): 


«Ὁλ' αὐτὰ τὰ χρόνια, τὸ κόµµα κράτησε ψηλὰ τὴ µε- 
γαλειώδη σηµαία τοῦ ἀθάνατου Λένιν. ᾿Αφοσίωσις στὸν 
Λενινισμὸ--νά ἡ πηγἡ ὅλων τῶν ἐπιτυχιῶν τοῦ κόµµα- 
τός µας», 

”ῶστε ἡ ἔλλειψις κάθε ἠθικοῦ δισταγμοῦ καὶ ἡ χρησιµοποί- 
ησις κάθε πανουργίας, τεχνάσµατος καὶ ὑποκρισίας ἐξακολου- 
θοῦν νὰ βρίσκωνται στὴ βάσι τῆς τακτικῆς τοῦ Διεθνοῦς Κομ- 
μουνισμοῦ. ᾿Εκεῖνο ποὺ ἀπομένει--ἔπειτ' ἀπὸ τὴ χρήσιμη αὖ- 
τὴ διαβεβαίωσι--εἶναι νὰ ἰδοῦμε μὲ ποιὰ µορφὴ ἐφαρμόζεται 
ἡ τακτικἡὴ αὐτὴ στὴ χώρα µας. Μόνον μὲ τὴν ἀσφαλῆ γνῶσ! 
αὐτῆς τῆς τακτικῆς θὰ µπορέσωµε ν᾿ ἀποφύγωμε τὴν παγίδα; 


ΝΕΑ ΚΑΤΑΣΤΑΣΙ -ΝΕΑ ΣΥΝΘΗΜΑΤΑ 
- ΝΕΑ ΠΡΟΣΩΠΕΙΑ 


Ἡ τακτικἡ τοῦ Χαμαιλέοντος. 

Ὅλοι κάτι ἔχομε ἀκούσει γιὰ τὸ ζῶο αὐτὸ ποὺ ἀλλάζει 
χρῶμα γιὰ νἁ προσαρμοσθῆ στὸ περιβάλλον του. 'ΗἩ διαφορά 
του μὲ τὸν κομμουνισμὸ ἔγκειται σὲ τοῦτο: Ὁ χαμαιλέων ἆλ- 
λάζει χρῶμα µόνο γιὰ ν᾿ ἀμυνθῆ, ἐνῶ ὁ κομμουνισμὸς ἀλλάζει 
χρῶμα γιὰ νὰ ξαναεπιτεθῆ. Τἡ στιγμὴ τῆς ἐπιθέσεως γίνεται 
πάλι κατακόκκινος. 

Κατά τὴ διάρκεια τῆς κατοχῆς πῆρε τὸ χρῶμα τοῦ ὑπερ- 
πατριώτη καὶ ἔκανε πὼς ἀγωνίζεται κατὰ τῶν κατακτητῶν, 
Μ᾽ αὐτὸ τὸν τρόπο κατάφερε νὰ παρασύρη ἕνα πλῆθος ἄνυ- 
πόπτων ἀνθρώπων, νὰ τοὺς ὀπλίση καὶ νὰ δηµιουργήση τὴν 
ἀναγκαία δύναμι ποὺ θὰ τοῦ ἐπέτρεπε τὴ βιαία κατάληψι τῆς 
ἐξουσίας. 'Ἡ πρώτη ἀπόπειρα (Δεκεμβριανά) ἀπέτυχε. Σ’ αὐτὸ 
τὸ σύντομο διάστηµα ἐμφανίσθηκε μὲ τὸ πραγµατικό του 
πρόσωπο, μὲ ὅλη του τὴν ἀποκρουστικότητα, μὲ ὅλο του τὸ 
μῖσος καὶ τὴν ἀγριότητα. ᾽Αμέσως μετὰ τὴν ἀποτυχία, ἄλλαξε 
πάλι χρῶμα μὲ μιὰ ταχύτητα καταπληκτική. Ἔγινε «νοµι- 

φΦόφρων», «συμφιλιωτής», «εἰρηνόφιλος», «δηµοκράτης» καί... 
Ὑλυκομίλητος. ᾽Αλλ᾽ αὐτὸ κράτησε µόνον ὥς τὸ Μάρτιο τοῦ 
1946, Ὅσο τοῦ χρειαζόταν γιὰ νὰ ἀνασυντάξη τὶς δυνάμεις 
του, νὰ ξεθάψη τὸν κρυμμένο ὁπλισμό του νὰ ἐκπαιδεύση ὅσα 
στελέχη μποροῦσε στὶς «Λαϊκὲς Δημοκρατίες» καὶ νὰ ἐξαπολύ- 
ση τὸν «τρίτο γῦρο». Σ’ αὐτὸ τὸ διάστηµα πῆρε πάλι τό πρα- 
γματικό του χρῶμα. Βουτήχτηκε ὣς τὸ κεφάλι στὸ αἷμα. 
᾿Απὸ τὶς ἀρχὲς τοῦ 1950 παύσαµε νὰ βλέπωμε στὴ χώρα 
µας κάτι ποὺ νὰ μᾶς θυµίζη τὴν ὕπαρξι καὶ τὴ δράσι τοῦ Κ. 
Κ.Ε., ἐκτὸς ἀπὸ τοὺς πράκτορές του ποὺ ἀνακάλυτετε καὶ συν- 
λάμβανε κατὰ διαστήµατα ἡ ᾿Ασφάλεια. Καὶ τώρα ἀκόμη, 
κυτάξετε γύρω σας, ὑπάρχει τίποτα ποὺ νὰ μᾶς δείχνη φα- 
νερὰ τὴν παρουσία τοῦ κομμουνισμοῦ; Ὁ «Ρίζος» δὲν κυκλο- 
«φορεῖ, οἱ δρόμοι δὲν εἶναι γεμᾶτοι μὲ κόκκινα γράμματα, ἆπει- 
λὶς καὶ σφυροδρέπανα. Συνθήματα ἐμφανῶς κομμουνιστικά 
δὲν ἀκούγονται, Καὶ κανένας κομμουνιστὴς δὲν δέχεται άπρο- 
κάλυπτα ὅτι εἶναι κομμουνιστής. Θάλεγε κανεὶς πὼς ὁ κοµµου- 
νισμὸς ἐξαφανίσθηκε ἐνῶ στὴν πραγματικότητα πρόκειται γιὰ 
ἁπλῆ ἀλλαγὴ χρώματος, γιὰ μιὰ νέα περίοδο προπαρασκευῆς. 


Περίοδος προπαρασκενυῆς. 

ὍὉ Κομμουνισμὸς δὲν ἔπαψε οὔτε στιγμὴ νὰ δρᾶ μεταξύ 
μας. Ἐπειδὴ τὸ Κ.Κ.Ε. ἐτέθη ἐκτὸς νόµου Ίδρυσε ἕνα ἄλλο κόμ- 
µα νόμιμο. Τὸ 195] προσπάθησε ν᾿ ἀνασυστήση καὶ τὴν ΕΠΟΝ 
μὲ τὸ προσωπεῖο τῆς ΕΔΝΕ. 'Η ὀργάνωσις αὐτὴ ὅμως ἄπεκα- 
λύφθη καὶ διελύθη. ᾽Αλλὰ οἱ κομμουνισταὶ ξέρουν τὴ δουλειά 
τους. Ὅταν δὲν μποροῦν νὰ κάνουν τὸ ἕνα κάνουν τὸ ἄλλο. 
Ἐκμεταλλεύονται καὶ τὴν παραμικρὴ δυνατότητα. Καὶ ἡ δη- 
µοκρατία προσφέρει πάντοτε δυνατότητες... ἔναντίον της! Δὲν 
ἐξασφαλίζει µόνον τὶς ἐλευθερίε τῶν νοµιµοφρόνων πολιτῶν 
ἀλλὰ καὶ τῶν συνωμοτῶν ποὺ ἐκμεταλλεύονται τὶς ἐλευθερίες 
αὐτὲς μὲ σκοπὸ νὰ τὶς καταργήσουν. Ἵδρυσαν «ἐπιτροπὲς 
Εἰρήνης», «Ἐπιτροπὴ Δικαιωμάτων τοῦ ᾿Ανθρώπου καὶ τοῦ 
Πολίτου», κατώρθωσαν νὰ προωθήσουν ἀνθρώπους των σὲ 
μὴ κομμουνιστικὲς ἐφημερίδες, σὲ φοιτητικὲς ὀργανώσεις, σὲ 
διάφορα «πόστα», στὸν κρατικὸ μηχανισμό, ἢ τουλάχιστον νά 

δραστηριοποιήσουν τοὺς ὑπάρχοντας. Κατώρθωσαν ἐπίσης 
νὰ προσεταιρισθοῦν μερικοὺς µωροφιλόδοξους καὶ καιροσκό- 
πους πολιτικούς. Όλες αὐτὲς οἱ δουλειές εἶναι ἐξαιρετικά δα- 
πανηρὲς ἀλλ᾽ ἄς εἶναι καλά οἱ εἴλωτες τοῦ Παραπετάσματος, 
αὐτοὶ ποὺ χωρἰς νὰ τὸ θέλουν χρηματοδοτοῦν μὲ τὸν κλεμμένο 
ἱδρῶτα τους αὐτὴ τὴν διεθνῆ ἐπιχείρησι κατασκευῆς καὶ ἆλ- 
λων εἰλώτων. 

ωστόσο, τὴ µεταβολὴ στὰ ὀργανωτικὰ σχήµατα ᾿τὴν 
ἀκολούθησε ἡ µεταβολἡ στὰ συνθήµατα. Αὐτὸ ὅμως δὲν ἦταν 
προϊὸν τῆς πρωτοβουλίας τοῦ Κ.Κ.Ε. ”ΗἨλθε ὡς ἀποτέλεσμα 
τῆς μεταβολῆς τακτικῆς τοῦ Διεθνοῦς Κομμουνισμοῦ. 

Τὶς δυσχέρειες ποὺ ἀντιμετώπισε τὸ Κ.Κ.Ε μετά τὸ 1949 τὶς 
ἀντιμετώπιζαν στὸν ἕνα ἢ στὸν ἄλλο βαθμὸ ὅλα τὰ Κ.Κ. στὸν 
ἐλεύθερο κόσµο. Γι’ αὐτὸ τὸ 20ὁὸ Συνέδριο τοῦ σοβιετικοῦ Κ.Κ., 
ποὺ συνῆλθε στὴ Μόσχα τὸν Φεβρουάριο τοῦ 1956, καθώρισε γιὰ 
τὸν Διεθνή Κομμουνισμὸ μιά τακτικἡ πιὸ ἑλαστική, πιὸ εὐέ- 
Άικτη, πιὸ καιροσκοπική. Σὲ τί συνίσταται ἡ µεταβολἡ αὐτὴ 
θά τὸ ἰδοῦμε ἐξετάζοντας ἕνα πρὸς ἕνα τὰ τρέχοντα συνθή- 
ματᾶ τοῦ κομμουνισμοῦ στὴν Ἑλλάδα, ἀσχέτως ἂν αὐτὰ ϱί- 
χνονται ἀπὸ τὸ ΚΚΕ ἢ τοὺς ἐδῶ νοµίµως δρῶντας ἀντιπροσώ- 
πους του καὶ τὶς «μετωπικὲς» ὀργανώσεις του. 


«ΠΑΤΡΙΩΤΙΚΗ ΑΛΛΑΓΗ ΣΤΗΝ ΕΞΩΤΕΡΙΚΗ 
ΚΑΙ ΕΣΩΤΕΡΙΚΗ ΠΟΛΙΤΙΚΗ ΤΗΣ ΧΩΡΑΣ,, 


Στὸ ἴδιο τέρμα ἀπὸ ἄλλους δρόµους. 

Αὐτὸ εἶναι σήµερα τὸ βασικὸ σύνθημα τοῦ Κομμουνι- 
σμοῦ στὴν Ἑλλάδα. Ἡ «πατριωτικἡ ἀλλαγὴ» συνίσταται στὴν 
υἱοθέτησι «ἑλληνικῆς, ἀνεξάρτητης, φιλειρηνικῆς ἐξωτερικῆς 
πολιτικῆς» (δηλαδὴ στὴν οὐδετεροποίησι τῆς χώρας) καὶ 
στὴν «δημµοκρατικοποίησι τοῦ ἐσωτερικοῦ της καθεστῶτος» 
(δηλαδὴ ἀμνηστεία, νοµιµοποίησι τοῦ Κ.Κ.Ε, µεγαλύτερη ἑ- 
λευθερία δράσεως στοὺς πράκτορας τοῦ Διεθνοῦς Κομµµουν!- 
σμοῦ στὴν Ελλάδα). 

Γιὰ τὴν πραγµατοποίησι τῆς «πατριωτικῆς ἀλλαγῆς» 
οἱ κομμουνισταὶ καὶ οἱ ἐδῶ ἀντιπρόσωποί τους προτείνουν 

τὴν δηµιουργία ἑνὸς «πανεθνικοῦ πατριωτικοῦ μετώπου», 
Στὸ «μέτωπο» αὐτὸ- οὐσιαστικὰ στὸ νέο Ε.Α.Μ.-θὰ µπο- 
ροῦσαν νὰ συμμετάσχουν «ἀνεξάρτητα ἀπὸ πολιτικὲς καὶ ἴδεο- 
λογικὲς πεποιθήσεις», ὅλα τὰ ἄτομα, οἱ ὀργανώσεις καὶ τὰ 
κόμματα ποὺ δὲν ἀντιτίθενται πρὸς τοὺς ἀμέσους ἀντικειµε- 
νικοὺς σκοπούς τοῦ Κ.Κ.Ε. Η ποὺ θὰ δέχονταν νὰ τοὺς ὑπο- 
στηρίξουν προκειµένου νὰ ἐξασφαλίσουν διάφορα ἀνταλλά- 
γματα (προεκλογικἡ ὑποστήριξη κλπ.). 

Γιὰ τὴν ἐφαρμογὴ τῆς νέας γραμμῆς, τὸ σοβιετικὸ Κ.Κ. 
ἐπενέβη κατὰ τρόπο ἀπροκάλυπττο καὶ σκανδαλώδη στὰ ἐ- 
σωτερικὰ τοῦ Κ.Κ.Ε. καὶ ἀντικατέστησε τὴν ἡγεσία του, μὲ 
σκοπὀὸ νά ἐντείνη τὴν ἐντύπωσι τῆς «ἀλλαγῆς». Ἡ ἀντικατά- 
στασις τοῦ Ζαχαριάδη καὶ τῶν πιστῶν του ἔγινε μὲ τόσο βἰ- 
αιο τρόπο γιατὶ αὐτὸς διέθετε καὶ ἐξακολουθεῖ νά διαθέτη ἴσχυ- 
ρὴ ἐπιρροὴ στὸ κόμμα καὶ δὲν θέλησε νὰ παραδώση ἁμαχητὶ 
τὰ ὅπλα, Ἔξ αἰτίας τῆς καταστάσεως αὐτῆς ἄλλωστε ὀξύν- 
θηκε στὸ ἔπακρο ἡ ἐσωτερικὴ κρίσι τοῦ Κ.Κ.Ε ποὺ χωρίστηκε 
σὲ δύο ἀρχικῶς καὶ ἤδη σὲ τρία ἀλληλομισούμενα στρατό- 
πεδα. Ὁπωσδήποτε ὅμως, ἡ ἡγεσία τοῦ Δμθνοῦς Κομμον- 
νισμοῦ χρησιμοποιεῖ τὶς διαθέσιµες δυνάµεις, τόσο ἐκεῖνες ποὺ 
{βρσκονται στὸ Παραπέτασμα, ὅσο κι αὐτὲς ποὺ δροῦν στὴν 
Ἑλλάδα γιὰ τὴν ἐφαρμογὴ τῆς νίας γραμμῆς. 

Ἡ «Πατριωτικὴ» ἢἡ «Δημοκρατικὴ ᾽Αλλαγή», σύµφωνα μὲ 
µίαν ἄλλη διατύπωσι, φεινομενικὰ δὲν ἔχει τίποτα τὸ κοµµου- 
νιστικὀ. Ἕνας μὴ κομμουνιστὴς «φιλάνθρωπος» μπορεῖ νὰ 
θεωρῆ τὴν γενικἡ ἀμνηστεία ὡς πράξι «ἀνθρωπιστική», χὼ- 
ρὶς νὰ παύση νὰ ἀντιτίθεται στὸν κομμουνισμµὀ. Καὶ ἕνας οὐ- 
δετερόφιλος µπορεῖ νὰ θεωρῇ τὴν ἀποχώρησι τῆς Ἑλλάδος 
ἀπὸ τὸ ΝΑΤΟ ὡς ἐθνικῶς συμφέρουσα. 

Αὐτὸ ὅμως ποὺ γιὰ τὸν «ἀνθρωπιστὴ» ἀποτελεῖ «ἀνθρω- 
πιστικὴ» πράξι, καὶ γιὰ τὸν οὐδετερόφιλο «ἐθνικῶς συμµφέ- 
ρουσα» ἐξωτερικὴ πολιτική, γιὰ τὸν κομμουνιστὴ ἀποτελεῖ 
ἕνα βῆμα πρὸς τὸν κομμουνισμό. 

Ἡ γενικὴ ἀμνηστεία παραδείγµατος χάριν, θά ἐπιτρέψη 
τὴν ἐνεργὸ δράσι σ᾿ ἕναν ἀριθμὸ φανατικῶν κομμουνιστῶν 
ποὺ ὅλον αὐτὸ τὸν καιρὸ «μορφώνονται» στὶς φυλακὲς καὶ 


12 


στοὺς τόπους ἐκτοπισμοῦ καὶ σὲ Χιλιάδες συμμοριτῶν ποὺ 
συνεπλήρωσαν τὴν ἐκπαίδευσί τους στὶς εἰδικές σχολὲς κα- 
τασκοπείας καὶ συμμοριτοπολέμου τοῦ Παραπετάσματος. 


Ἡ ἀποκάλυψις τοῦ σκοποῦ. 

Ὅταν ὁ κομμουνισμὸς ἐπιτύχη αὐτοὺς τοὺς ἀμέσους ἀντι- 
κειμενικούς σκοποὺς θἀ θέση σ᾿ ἐφαρμογὴ τὸ δεύτερο µέρος 
τοῦ σχεδίου του ποὺ συνίσταται στὴν μεταβολὴ τῆς Ἑλλά- 
δος σὲ σοβιετικὸὀ δορυφόρο. Ὅτι ἐκεῖ τείνει ἡ «πατριωτικὴ» 
ἡ «Δημοκρατικὴ ᾽Αλλαγὴ» τὸ ἀποκαλύπτουν τὰ παρακάτω 
κομμουνιστικά κείµενα: 


«Φυσικά, ἡ Προγραμματικὴἡ Διακήρυξη καθορίζοντας 
τὴ Δημοκρατικὴ ᾽Αλλαγὴ σάν τὸ στρατηγικὀ σκοπὀ τοῦ 
κόμματος σήµερα, καθορίζει τὸ πρόγραµµα µίνιµουµμ τοῦ 
ΚΚΕ γιὰ τὸ δημοκρατικὸ μετασχηματισμό, χωρὶς μ’ αὐτὸ 
νὰ ἐξαντλεῖ καὶ τὸν τελικό σκοπὸ τοῦ κόμματος ποὺ εἷ- 
ναι ὁ σοσιαλιστικὸς μετασχηματισμὸς τῆς κοινωνίας». 
(αΝέος Κόσμος»--τεῦχος 4-5)1957--σελ. 14). 

σ «Τὸ ΚΚΕ δὲν ἔκρυψε ποτὲ τοὺς σκοπούς του, δὲν ἔκρυψε 
ποτὲ ὅτι τελικὸς σκοπός του εἶναι νά ὁδηγήση τὴν ἑρ- 
γατικἡ τάξη στὴν ἐκπλήρωση τοῦ Ἱστορικοῦ της προο- 
ρισμοῦ, ποὺ εἶναι ὁ σοσιαλιστικὸς μετασχηματισμὸς καὶ 
ἡ οἰκοδόμηση τῆς κομμουνιστικῆς κοινωνίας στὴ χώρα 
µας», (Σελὶς 26 τοῦ Ιδίου τεύχους). 


Καὶ ὅμως τὸ Κ.Κ.Ε. παρὰ τοὺς ἰσχυρισμούς του, τοὺς 
κρύβει τοὺς σκοπούς του. Μάλιστα στὴν καλή τους ἀπόκρυψι 
στηρίζει τὶς ἐλπίδες ἐπιτυχίας του. Τὸ ὅτι τοὺς ἀποκαλύπτει 
στὰ θεωρητικά του ὄργανα, ποὺ κυκλοφοροῦν μεταξύ τῶν στε- 
λεχῶν καὶ τῶν μελῶν τον, δὲν ἀποτελεῖ ἀπόδειξι εἰλικρινείας, 
Γνωρίζει πολὺ καλἀὰ ὅτι τὰ ἀνιαρὰ καὶ µακροσκελῆ αὐτὰ κεί- 
µενα δὲν τὰ διαβάζει τὸ μεγαλύτερο µέρος τοῦ ἑλληνικοῦ λαοῦ. 
᾿Αδιαφορεῖ δυστυχῶς γι’ αὐτά, ἐνῶ θὰ ἔπρεπε νὰ τὰ γνωρίζη 
πολὺ καλά. 

”Αλλ’ ἃς δοῦμε στὴν περίπτωσι ἑνὸς ἄλλου συνθήµατος μὲ 
τί τρόπο τὸ ΚΚΕ «δὲν κρύβει ποτὲ τοὺς σκοπούς του». 

Ἡ “ΑΝΕΞΑΡΤΗΤΗ, ΦΙΛΕΙΡΗΝΙΚΗ 
ΕΞΩΤΕΡΙΚΗ ΠΟΛΙΤΙΚΒ,, 
"Ἡ ἐξάρτησις τοῦ Κ.Κ.Ε. ἀπὸ τὴ Μόσχα. 


Μὲ τὸ σύνθηµα αὐτὸ καλύπτεται ἡ προσπάθεια τοῦ κομ- 
μουνισμοῦ ν᾿ ἀποσπάση τὴ χώρα µας ἀπὸ τὴν ᾽Ατλαντικὴ 
Συμμαχία, ὡς πρῶτο βῆμα γιὰ τὴν κομμουνιστικοποίησί της. 
Φνυσικὰ ὁ τελικὸς σκοπὸς δὲν ἀποκαλύπτεται στὴν καθηµε- 
ρινὴ προπαγάνδα, ποὺ ἀπενθύνεται στὴν εὐρεία µάζα τοῦ 
λαοῦ, ᾿Αντίθετα ἡ προπαγάνδα στὸ σημεῖο αὐτὸ περιορίζεται 
στὴν ἔξαρσι τῶν «πλεονεκτημάτων» τῆς οὐδετερότητος. Δη- 
λαδὴ στὀ ὅτι ἡ χώρα µας θὰ µπορέση νὰ λύση καλύτερα τὰ 
ἐθνικά της ζητήματα καὶ παράλληλα νά ὀφεληθῆ οἰκονομικά, 

Δὲν θὰ συζητήσωµε τοὺς κομμουνιστικοὺς ἰσχυρισμούς. 
Σὲ μιὰ τέτοια περίπτωσι θὰ δείχναµε ὅτι τοὺς δεχθήκαµε ὡς 
τὶς πραγματικὲς ἀπόψεις ἑνὸς κόμματος ἐπὶ τῆς ἐξωτερικῆς 
πολιτικῆς τῆς χώρας µας, ἐνῶ δὲν συμβαίνει κάτι τέτοιο. Οἱ 
κομμουνισταὶ ἐπιδιώκοντας κάτι πού ἐξυπηρετεῖ ἀποκλειστικὰ 
τὰ σχέδια τῆς Σοβιετικῆς ᾿Ενώσεως, τὸ ἐμφανίζουν ὅπως πάν- 
τα, ὡς ύψιστο δῶρο πρὸς τὴν Ἑλλάδα, ὥς προϊὸν τῶν «πα- 
τριωτικῶν» αἰσθημάτων τους. Τί ἀκριβῶς κρύβεται πίσω ἀπὸ 
τὴν προσπάθεια αὐτὴ ποὺ ἀποβλέπει στὴν οὐδετεροποίησι 
τῆς χώρας µας μποροῦμε νἁ τὸ μαντεύσωμε ἂν λάβωμε ὑπ' 
ὄψει µας δύο πράγματα: Πρῶτον, ὅτι τὸ Κ.Κ.Ε. καὶ οἱ ἐδῶ 
ἀντιπρόσωποί του δὲν εἶναι οὐδέτεροι, ἀφοῦ ἀγωνίζονται γιὰ 
τὰ συμφέροντα τοῦ ἑνὸς ἐκ τῶν δύο συνασπισμῶν καὶ δεύτε- 
ρον, ὅτι τὸ καθεστὼς ποὺ ἀποτελεῖ τὸν τελικὀ σκοπὀὸ τῆς δρά- 
σεως τοῦ Κ.Κ.Ε. καὶ τῶν ἐδῶ ἀντιπροσώπων του θά µεταβά- 
λη τὴ χώρα µας σὲ σοβιετικὸ δορυφόρο. Βέβαια γιὰ τοὺς κομ- 
µουνιστάς, μιά χώρα ἀνεξαρτικοποιεῖται πλήρως, µόνον ὅταν 
κλεισθεῖ πίσω ἁπὸ τὸ Σιδηροῦν Παραπέτασµα. "Αλλα οἱ μὴ 
κομμουνισταὶ τοῦ ἐλευθέρου κόσμου καὶ οἱ... Οὕγγροι, ὅπως 
καὶ οἱ ἄλλοι λαοί τοῦ Παραπετάσματος, ἔχουν πολὺ διαφορετικὴ 
γνώµη ἐπὶ τοῦ προκειµένου, Ἐν πάσει περηττώσει στὸ ζήτημα 
αὐτὸ θὰ ξαναγυρίσωµε ὅταν ἐξετάσωμε λεπτομερέστερα τὸ 
θέµα τῆς οὐδετερότητος. Πρὸς τὸ παρὸν ἅς δοῦμε τί λένε τὰ 


14 


κείµενα σχετικἁ μὲ τὸ δικαίωµα τῶν κομμουνιστῶν νὰ παρι- 
στάνουν τοὺς ὑπερπατριῶτες καὶ νἁ ζητοῦν... «ἀνεξάρτητη 
ἐξωτερικὴ πολιτική». 

Ὁ Ί4ος ἀπὸ τοὺς 2ἱ ὄρους γιὰ τὴν εἰσδοχὴ ἑνὸς κόµµατος 
στὴν Κομμουνιστικἡ Διεθνῆ, λέει: 


«Τὰ κόμματα ποὺ θέλουν ν᾿ ἀνήκουν στὴν Κομμουνι- 
στικἡ Διεθνῆ πρέπει χωρὶς καµµίαν ἐπιφύλαξη νὰ ὑπο- 
στηρίζουν τὶς σοβιετικὲς δημοκρατίες στοὺς ἀγῶνες ποὺ 
κάνουν ἐναντίον τῆς ἀντεπαναστάσεως. Πρέπει ἀκού- 
ραστα νὰ κηρύσουν στοὺς ἐργάτες τὴν ἄρνηση νὰ µετα- 
φέρουν πολεμοφόδια καὶ στρατεύματα τῶν ἐχθρῶν τῶν 
σοβιετικῶν δημοκρατιῶν καὶ νἁ κάνουν προπαγάνδα νό- 
µιµη ἢ παράνομη µέσα στὰ στρατεύματα ποὺ στέλνον- 
ται ἐναντίον τῶν σοβιετικῶν Δημοκρατιῶν». 


Οἱ νεώτερες ὁμολογίες τῆς ἐξαρτήσεως. 

Η ἴδια κατάστασις ἐξακολουθεῖ νἁ ὑφίσταται µέχρι σήµερα, 
πράγμα ποὺ ἀναγνωρίζεται σὲ πρόσφατα κείµενα τοῦ Κ.Κ.Ε. 
Τὸν Φεβρουάριο τοῦ 1956 συνῆλθε στὴ Μόσχα τὸ 20ὸ σν- 
νέδριο τοῦ σοβιετικοῦ Κ.Κ. ποὺ μετέβαλε τὴν τακτικὴ τοῦ 
Διεθνοῦς Κομμουνισμοῦ. Μὲ τὴ νέα γραμμὴ ἔσπευσε νὰ προσ- 
αρµοσθῆ πρῶτο ἀπ’ ὅλα τὰ ἄλλα Κ.Κ. τὸ Κ.Κ.Ε. ποὺ συνε- 
κάλεσε γιὰ τὸ σκοπὸ αὐτὸ τὸν ἑπόμενο µῆνα τὴν 6η Ὅλο- 
µέλεια τῆς Κεντρικῆς Ἐπιτροπῆς του. Ὅπως ὁμολογεῖται 
στὸν «Νέο Κόσμο» (Νο 111957, σελ. 26-21): 

«Μὲ τὴ βοήθεια τῶν ἀδελφῶν κομμάτων καὶ μὲ τὶς ἄπο- 
φάσεις τῆς 6ης Ὁλομελείας τῆς Κ.Ε. τοῦ ΚΚΕ, τὸ κόμμα 
καὶ τὸ κίνηµά µας πραγματοποίησε στροφὴ μεγάλης 
σημασίας στὴν Ἱστορία του. Σ' αὐτὸ συνετέλεσαν σὲ 
µεγάλο βαθμὸ οἱ ἀποφάσεις τοῦ 20οῦ Συνεδρίου τοῦ 
κ.Κ.Σ.Ε.». 

Καὶ σὲ ἄλλο σημεῖο: 


«Ἔξ αἰτίας αὐτῆς τῆς λαθεµένης, τυχοδιωκτικῆς πολι- 
τικῆς (τοῦ Ζαχαριάδη), ἡ κρίσι ποὺ ὑπόβοσκε στὸ κόμ- 
μα µας ἀπὸ τὸ 1948-45, κρίση ποὺ συνεχῶς άναπτυσ- 

σόταν, ξέσπασε ἀνοιχτά τὸ 1955. Ἡ κρίσι αὐτὴ ύπερ- 
νικήθηκε μὲ τὴ βοήθεια τῶν ἀδελφῶν κομμάτων... Ἡ µε- 
λέτη τῆς ἱστορίας τοῦ ΚΚΕ δείχνει τὸν εὐεργετικὸ ρόλο 
ποὺ ἔπαιξε στὴν ἀνάπτυξή του ἡ πολύτιμη πεῖρα τοῦ διε- 
θνοῦς ἐπαναστατικοῦ κινήματος καὶ Ιδιαίτερα τοῦ Κ.Κ. 
ΣΕ... Ιδιαίτερα γόνιμη καὶ ἀποφασιστικὴ ἦταν ἡ τελεν- 
ταία βοήθεια ποὺ ἔδωσαν στὸ Κ.Κ.Ε. οἱ διαπιστώσεις 
καὶ θέσεις τοῦ 20οῦ Συνεδρίου γιὰ τὴν ὑπερνίκηση τῆς 
κρίσης καὶ τὴν ἐξάλειψη τῆς ἀνώμαλης κατάστασης ποὺ 
ὑπῆρχε στὸ κόμμα». 


Οὔτε κἀν «ἐθνικὸ κομμουνισμό». 


Ἡ ἀπόλντη ἐξάρτησι τοῦ ΚΚΕ καὶ τῶν ἐδῶ ἀντιπροσώ- 
πων του ἀπὸ τὴ Μόσχα ἀποδεικνύεται ὁλοκάθαρα καὶ ἀπὸ 
ἕνα ἄλλο γεγονός. ᾿Απὸ τὸ γεγονὸς ὅτι ἐργάζεται μὲ φανατι- 
σμὸ γιὰ τὴν στερέωσι τοῦ σοβιετικοῦ ἐλέγχου ἐπὶ τοῦ διε- 
Θνοῦς κομμουνιστικοῦ κινήµατος, καὶ ἑναντίον τῆς «παρεκ- 
κλίσεως» τοῦ «ἐθνικοῦ κομμουνισμοῦ» ποὺ ἀντιπροσωπεύει 
ἡ Γιουγκοσλαβία. Ἐναντίον δηλαδἡ τῆς ἀπόψεως ὅτι ὁ κοµ- 
μουνισμὸς πρέπει νά ἐφαρμόζεται σὲ μιὰ χώρα χωρὶς τὴν κη- 
δεµονία τῆς Μόσχας. 

«Ὁ ἐθνικὸς κομμουνισμὸς--ἀναφέρεται στὸν «Νέο Κό- 
σµον (111957, σελ. 51)--στρίφει στὴν πράξη τὴν αἰχμὴ 
του ὄχι ἑνάντια στὸν κύριο ἐχθρὸ τῆς ἐργαζομένης ἀν- 
θρωπότητας, τὸν διεθνῆ ἱμπεριαλισμό, παρὰ ἑνάντια 
στὴ διεθνιστικἡ ἀλληλεγγύη τοῦ ἐργατικοῦ κινήματος καὶ 
μὲ τὸ πρόσχηµα τῆς ἐθνικῆς αὐτοτέλειας ἐπιχειρεῖ ν᾿ ἀντι- 
παραθέση τὸ ἕνα κομμουνιστικὸ κόμμα στὸ ἄλλο, νὰ δια- 
σπάση τὴν ἑνότητά τους. Νά γιατὶ ἡ Τη Ὁλομέλεια 
καταδίκασε ἀποφασιστικά κάθε προσπάθεια διάσπασης 
τῶν γραμμῶν τοῦ διεθνοῦς κομμουνιστικοῦ κινήματος 
καὶ ἐξέφρασε τὴ σταθερὴ προσήλωση τοῦ 
ΚΚΕ στὶς ἀρχὲς τοῦ προλεταριακοῦ δΙ- 
εθνισμοῦ... Ἡ Τη Ὁλομέλεια, ὁλόκληρο τὸ κόμμα 
µας, καταδίκασε καὶ ἀντιμετώπισε σθεναρὰ τὴν ἀπό- 
πειρα παλινόρθωσης τῆς ἐθνικιστικῆς--ἀντιδιεθνιστικῆς 

ὁμάδας Ζαχαριάδη-Βλαντᾶ-Γούσια. Τὸ ΚΚΕ διαπαιδα- 
γωγεῖ τὰ µέλη καὶ στελέχη του στὸ πνεῦμα τοῦ προλε- 
ταριακοῦ διεθνισμοῦ, τῆς ἀδελφοσύνης τῶν προλεταρίων 
ὅλων τῶν χωρῶν καὶ ἀναγνωρίζει τὴ Σοβ. 
Ἕνωση, τὴν πρώτη χώρα τοῦ νικηφό- 
ρον σοσιαλισμοῦ,σὰν τὸ μοναδικὸ ἔπα- 
ναστατικὸ Κέντρο στὸν κόσµο». 


Καὶ στἡν σελίδα 28 τοῦ Ιδίου τεύχους τοῦ «Νέου Κόσμου»: 
«Ἡ ἀναγνώριση αὐτῆς τῆς ἀλήθειας στὴ μακρόχρονη; 
Ἱστορία τοῦ κόμματος δυνάµωσε στὰ µέλη καὶ τὰ στε- 
λέχη τοῦ κόμματος τὸ αἴσθημα ἐκεῖνο τοῦ προλεταρια- 
κοῦ διεθνισμοῦ καὶ τῆς βαθειᾶς προσήλωσης στὸ Κομ- 
μουνιστικὸ Κόμμα τῆς Σοβιετικῆς Ἔνωσης, ποὺ καμμιά 
δύναμη δὲν μπόρεσε νὰ τὸ κλονίση». 


Ὅ «προλεταριακὸς διεθνισµός». 

Γιὰ ν᾿ ἀντιληφθοῦμε πληρέστερα τὴ σηµασία τῶν παρα- 
πάνω ἀποσπασμάτων ἐπιβάλλεται νὰ διευκρινίσωµε τί ἐν- 
νοοῦν οἱ κομμουνισταὶ ὅταν μιλοῦν γιὰ «προλεταριακὸ διεθνι- 
σµό». Ὁ κουμμουνιστικὸς «διεθνισμὸς» δὲν ἔχει καμμιά σχέσι 
μὲ τὸ διεθνισμὸ ἐκείνων ποὺ φαντάζονται µίαν ὑπερεθνικὴ κοι- 
νότητα τῶν λαῶν χωρὶς ἡγέτιδα δύναμι καὶ ὑποτελεῖς. Τὸ εἷ- 
δος αὐτὸ τοῦ διεθνισμοῦ χαρακτηρίζεται ἁπὸ τοὺς κοµµουνι- 
στάς ὡς «κοσμοπολιτισμὸς» καὶ καταδικάζεται ὡς σοβαρὴ 
«παρέκκλιση». Ὁ Στάλιν, καθορίζοντας τὸ περιεχόμενο τοῦ 
«προλεταριακοῦ διεθνισμοῦ» ἔγραψε: 


«Διεθνιστὴς εἶν ἐκεῖνος πού, χωρὶς ἐπιφυλάξεις, 
χωρὶς δισταγμούς, χωρὶς ὅρους, εἶναι ἔτοιμος νὰ ὑπερα- 
σπισθῆ τὴν Ε.Σ.Σ.Δ.». («Απανταν-- Μόσχα 1919 τόμ. 
10-σ.51). - 

Τὰ ἴδια σχεδὸν ἐπανέλαβε πέρισυ στὴν «Διεθνῆ Ζωή» (9- 
9-27) ὁ σοβιετικὸς καθηγητἡς Ντεμπόριν: 

«Μὲ τὴ νίκη τῆς σοσιαλιστικῆς ἐπαναστάσεως στὴν Κίνα 
καὶ τὶς ἄλλες χῶρες τῆς Λαϊκῆς Δημοκρατίας, νέες σοσια- 
λιστικὲς χῶρες ἐμφανίσθηκαν ποὺ ἡ ἅμυνά τους ἁποτε- 

λεῖ τὸ ὑπέρτατο διεθνὶς καθῆκον τῶν ἐργατῶν ὁλοκλή- 
ρου τοῦ κόσμου. 
᾿Απὸ τὰ παραπάνω προκύπτει ὅτι στὴν ἐποχή µας 
ἐπαναστάτης καὶ διεθνιστὴς εἶναι ἐκεῖνος, ποὺ εἶναι ἔτοι- 
μος, ἀνεπιφύλακτα καὶ χωρὶς ὅρους, φανερά, τίµια καὶ 
χωρὶς ἐνδοιασμούς, νὰ ὑπεραμυνθῆ τῆς Σοβιετικῆς Ἑνώ- 
ρεως καὶ τῶν ἄλλων σοσιαλιστικῶν χωρῶν, καθὼς καὶ 
τοῦ συστήµατος φιλίας τῶν σοσιαλιστικῶνχωρῶν». 
Ὅπως φαίνεται λοιπὸν ἀπὸ τὰ κείµενα αὐὑτὰ καὶ τὶς ὅμο- 
λογίες τῶν ἡγετῶν του, τὸ ΚΚΕ (καὶ τὸ ἐδῶ ὑποκατάστατό 
του) δὲν εἶναι ἕνα κόµµα ἑλληνικὸ ἀλλὰ ἀνατρεπτικὴ ὀργάνω- 
σις ἐντελῶς ὑποταγμένη στὰ σχέδια τοῦ σοβιετικοῦ ἵμπερια- 
λισμοῦ. «Καμμία δύναµη δὲν μπορεῖ νὰ κλονίση τὸ αἴσθημα 
τῆς βαθειᾶς προσήλωσής του στὸ Κ.Κ. τῆς Σοβ. Ἔνωσης», 
οὔτε φυσικά ἡ δύναμι τῶν ἐθνικῶν συµφερόντων καὶ τῆς ἐθνι- 
κῆς αὐτοτελείας τῆς χώρας µας. 'Η «ἀνεξάρτητη ἐξωτερικὴ πο- 
λιτικὴ» ἀποτελεῖ ἁπλὸ πρόσχημα γιὰ τὴν ἑξαπάτησι τῶν 
ἀφελῶν. Σημαίνει ἀπόσπασι καὶ ἀπομόνωσι τῆς χώρας µας 
ἀπὸ τὸ ἁμυντικὸ σύστημα τῶν ἐλευθέρων χωρῶν. Σημαίνει 
ἐξασθίνισι αὐτοῦ τοῦ ἀμυντικοῦ συστήµατος, σὲ μιά περίοδο, 
ποὺ τὸ κομμουνιστικὸ στρατόπεδο, ἐξαφανίζει διὰἁ πυρὸς καὶ 
σιδήρου κάθε ἴχνος οὐδετεροφιλίας μεταξὺ τῶν δορυφόρων 
χωρῶν, ἐξοπλίζεται πυρετωδῶς καὶ προετοιµάζει μὲ τὰ ΚΚ 
τοῦ ἐλευθέρου κόσμου τὶς προῦὔποθέσεις νέων ἐπιθέσεων, νέων 
αἱματηρῶν περιτετειῶν. 
Ἡ διακήρυξις τῶν 12 Κ.Κ. 


Ἡ διακήρυξις τῶν 12 Κομμουνιστικῶν κομμάτων τοῦ ᾿Α- 
νατολικοῦ Συνασπισμοῦ (Νοέμβριος 1957) γράφει ὅτι «ἡ σν- 
σπείρωσις τοῦ σοσιαλιστικοῦ στρατοπέδου εἶναι ἡ ἐγγύηῃσις 
γιὰ τὴν ἐθνική του ἀνεξαρτησία». Καὶ ἀναφερομένη στὸ κοµµου- 
νιστικὸ στρατιωτικὸὀ σύμφωνο τῆς Βαρσοβίας λέει ὅτι τὸ σύμ- 
φωνο αὐτὸ «πρέπει νά διατηρηθῆ καὶ νὰ δυναµώση». Ἡ δια- 
κήρυξις περιέχει ἐπίσης τὴν κατηγορηµατικἡ δήλωσι ὅτι πά- 
νω ἀπὸ τὰ ἐπὶ µέρους ἐθνικὰ συμφέροντα τῶν χωρῶν τοῦ Πα- 
εραπετάσµατος πρυτανεύει τὸ γενικὀ συμφέρον τοῦ κοµµουνι- 

στικοῦ στρατοπέδου. Σὲ τελευταία ἀνάλνσι τὸ συμφέρον τῆς 
Σοβιετικῆς ᾿Ενώσεως: 

«Παρά τὴν ὁποιαδήποτε ἐθνικὴ ποικιλομορφία--γράφει 
--ὑπάρχονν ὁρισμένοι γενικοὶ κοινοὶ νόμοι τῆς σοσιαλι- 
στικῆς ἐπαναστάσεως καὶ τῆς οἰκοδομήσεως τοῦ σοσια- 
λισμοῦ. Εἶναι ἀνάγκῃη νά ὑπολογισθοῦν 
οἵ συγκεκριμένες ἐθνικὲς συνθῆκες, ἆλ- 
λὰ δὲν πρέπει νὰ μεγαλοποιῆται ἡ ση- 
µασία τους καὶ δὲν πρέπει ἐν ὀνόματί 
τους νὰ παραγνωρίζωνται οἱ γενικοὶ 
νόμοι». 


(τῶν ὁποίων «γενικῶν νόμων», φυσικά, θεσµοθέτης εἶναι ἡ 
Σοβ. Ἔνωσις). 


4«ΑΥΤΟΔΙΑΘΕΣΙΣ ΤΗΣ ΚΥΠΡΟΥ ΧΩΡΙΣ 
ΠΟΛΕΜΙΚΕΣ ΒΑΣΕΙΣ ΚΑΙ ΑΛΛΟΥΣ ΟΡΟΥΣ,, 


Ἐομμουνισμὸς καὶ ἐθνικὰ κινήματα. 


Εἶναι γνωστὴ σὲ ὅλους µας ἡ ἐκμετάλλευση τοῦ Κυπρια- 
κοῦ ἀπὸ τοὺς κομµουνιστάς. Αὐτοὶ--κατὰ τὴ γνώµη Τους-- 
εἶναι οἱ µόνοι ποὺ ἐνδιαφέρονται εἰλικρινὰ γιὰ τὴν αὐτοδιά- 
θεσι τοῦ Κυπριακοῦ λαοῦ, αὑτοὶ εἶναι οἱ µόνοι πατριῶτες, αὐ- 
τοὶ εἶναι οἱ μόνοι πού ἐνδιαφέρονται γιὰ τὴν ἐθνική µας ὁλο- 
κλήρωσι. (Αρκεῖ βέβαια νὰ μἡ θίΥη τὰ ἀλβανικά, τὰ βουλγα- 
ρικἁ καὶ τὰ σοβιετικἁ συμφέροντα. Στὴν τελευταία αὐτὴ περί- 
πτωσι οἱ ἐθνικές µας διεκδικήσεις- ὅπως τὸ ζήτημα τῆς Βο- 
ρείου ᾿Ηπείρου--μεταβάλλονται σὲ «ἱμπεριαλιστικὲς ἐπιδιώ- 
ξεις, καὶ «ἐθνικιστικὰ ἀγκάθια»). 

Τί ὅμως πραγματικά ἀντιπροσωπεύει τὸ Κυπριακὸ γιὰ 
τοὺς κομμουνιστάς μποροῦμε νἁ τὸ ἀντιληφθοῦμε ὄχι ἀπὸ τὶς 
κραυγὲς τῆς καθημερινῆς τους «μαζικῆς» προπαγάνδας, ἀλλὰ 
ἀπὸ τὰ ἐπίσημα κείμενά τους καὶ ἀπὸ τὶς ὁδηγίες πρὸς τὰ στε- 
λέχη καὶ τὰ µέλη τοῦ κομμουνιστικοῦ κόμματος. Μποροῦμε 
ἐπίσης νὰ τὸ ἀντιληφθοῦμε ἀπὸ τὴ µελέτη τῆς τακτικῆς τοῦ διε- 
θνοῦς κομμουνισμοῦ ἔναντι τῶν ἐθνικῶν κινημάτων καὶ ἀπὸ 
τὴ συμπεριφορὰ τῶν κομμουνιστῶν τῆς Κύπρον. 

ὍὉ Στάλιν διευκρίνισε ὅτι: 


«Τὸ προλεταριάτο δὲν εἶναι ἀνάγκη νἁ ὑποστηρίζη 
κάθε ἐθνικὸ κίνημα, παντοῦ καὶ πάντα καὶ σὲ κάθε µεμο- 
νωμµένη περίπτωσι. Πρέπει νὰ ὑποστηρίζη ἐκεῖνα κυρίως 
τὰ ἐθνικά κινήµατα, ποὺ τείνουν νὰ ἐξασθενίσουν, νὰ άνα- 
τρέψουν τὸν ἱμπεριαλισμὸ καὶ ὄχι ἐκεῖνα ποὺ τείνουν νὰ 
τὸν ἐνισχύσουν καὶ νὰ τὸν διατηρήσουν. Ὑπάρχουν 
περιπτώσεις, ποὺ τὰ ἐθνικὰ κινήματα, σὲ μερικές κατα- 
πιεζόµενες χῶρες, ἔρχονται σὲ ἀντίθεση μὲ τὰ συμφέροντα 
τῆς ἑπακτάσεως τοῦ προλεταριακοῦ κινήματος. Στὶς περι- 
πτώσεις αὐτές, εἶναι αὐτονόητο ὅτι δὲν πρέπει νὰ δίνε- 
ται καμμιά ὑποστήριξι, Τὸ ζήτημα τῶν ἐθνικῶν δικαί- 
ὧν δὲν εἶναι ἁπομονωμένο καὶ αὐτοτελές, «ἀποτελεῖ µέρος 
τοῦ γενικοῦ προβλήματος τῆς παγκοσμίου ἐπαναστά- 
σιως, ὑποτάσσεται στὸ σύνολο καὶ πρέπει νὰ ἐξετάζε- 
ται ἀπὸ τὴν ἄποψι τοῦ συνόλου». («Προβλήματα τοῦ 
Λενινισμοῦ»--Μόσχα 193] --σ. 52). 


Δηλαδή, τὰ ἐθνικά κινήματα πρέπει νὰ ἀντιμετωπίζωνται 
ἀπὸ τοὺς κομμουνιστὰς ὄχι μὲ γνώμονα τὸ ἐθνικὸ συμφέρον τῆς 
χώρας των ἀλλὰ μὲ γνώμονα τὸ συμφέρον τῆς «παγκοσμίου 
ἐπαναστάσεωςν- οὐσιαστικὰά τὸ συμφέρον τῆς Σ0β. Ενώσεως 
ποὺ κατευθύνει τὴν «παγκόσμια ἐπανάστασι». Αὐτὸ ἀκρι- 
βῶς κάνουν καὶ οἱ Ἕλληνες κομμουνισταὶ ὅταν δηλώνουν σχε- 
τικὰ μὲ τὸ κυπριακό: 


«Τὸ σύνθημα τῆς ἑνώσεως ἐπιτρέπει στὶς σημερινὲς συν- 
θῆκες τὴν ἀνώτατη δυνατὴ ἀντιϊμπεριαλιστικὴ συγκἑν- 
τρωση καὶ κινητοποίηση. Ἡ σωστότητά του σήµερα 
βρίσκεται στὸ ὅτι ἐκφράζοντας τὸν πόθο τῆς παµψη- 
φίας σχεδὸν τοῦ ἑλληνικοῦ λαοῦ στὴν Ἑλλάδα καὶ στὴν 
Κύπρο, πραγματοποιεί ταυτόχρονα καὶ τὴν ἀνώτατη 
ἀντιμπεριαλιστικὴ συγκέντρωση ἐνῶ σύγχρονα ξεσκε- 
πάζει τὴν ἐθνικὴ προδοσία τῆς ἀντίδρασης τόσο στὴν 
Κύπρο ὅσο καὶ στὴν Ἑλλάδα καὶ δυναμώνει ἔτσι τὸ λα- 
Ίκο-δημοκρατικὸὀ Κίνημα στὴν ἑλληνικὴ ΥΠ. Ταυτόχρονα 
τὸ σύνθημα τῆς ἑνώσεως ὀξύνει καὶ αὐτὸ τὶς ᾽Αγγλο- 


αμερικανικὲς ἱμπεριαλιστικὲς ἀντιθέσεις. («Νέος Κόσμος» 
“Νοέμβριος 1951}. 
Ἡ «ἕνωσις» ἁπλὸ σύνθημα. 


Τοὺς κομμουνιστὰς ἑπομένως δὲν τοὺς ἁπασχολεῖ ἡ ἕνω- 
σις καθ’ ἑαυτὴν ὡς ἐθνικὸ πρόβλημα, ἀλλὰ ὡς «σύνθημα» γιὰ 
τὴν «ἀντιμπεριαλιστικὴ συγκἐντρωση» γιὰ τὸ «δυνάµωμα 
τοῦ λαῖκο--δημοκρατικοῦ κινήµατος στὴν Ἑλλάδα». Χρησι- 
μοποιοῦν δηλαδὴ τὴν ἔνωσι ὡς πρόσχημα γιὰ τὴν ἔξυπη- 
ῥέτησι τῶν κομμουνιστικῶν ἐπιδιώξεων σὲ ἑλληνικὸ καὶ διε- 
θνὲς ἐπίπεδο. Δὲν πρέπει ν᾿ ἀμφιβάλωμε ὅτι οἱ πρῶτοι ποὺ θὰ 
λυπηθοῦν εἰλικρινὰ σὲ περίπτωσι εὐνοϊκῆς λύσεως τοῦ κυ- 
πριακοῦ θὰ εἶναι οἱ κομμουνισταὶ ἀφοῦ θὰ χάσουν ἔτσι ἕνα 
ἐκμεταλλεύσιμο ζήτημα. Γι’ αὐτὸ ἐνῶ ἀπὸ τὴ µία θορυβοῦν 
γύρω ἀπὸ τὸ κυπριακὸ ἀπὸ τὴν ἄλλη κάνουν ὅ,τι μποροῦν 
γιὰ νὰ μὴ λυθῆ τὸ ζήτημα. Ἀτύπησαν ἀπροκάλυπτα τὸν ἕνο- 
πλο ἀγῶνα τῶν Κυπρίων πατριωτῶν ἀπὸ τὴν πρώτη στι- 
Υμὴ πού ἐκδηλώθηκε καὶ ζήτησαν τὸν περιορισμὸ τοῦ ἀγῶ- 
νος στὴ Χρησιµοποίησι εἰρηνικῶν μεθόδων πάλης. Ἔφθασαν 
ὡς τὴν ἀνοικτὴ προδοσία καὶ συνεργασία μὲ τὶς ἀρχὲς κατοχῆς. 
Συνέδεσαν πάντοτε τὸ αἴτημα τῆς αὐτοδιαθέσεως μὲ ὅρους 
ποὺ μποροῦσαν νὰ τὸ ἐμφανίσουν ὡς στρεφόµενο κατ’ εὐθεῖαν 
ἑναντίον τοῦ ΝΑΤΟ. 

Αὐτὰ δὲν ἀποτελοῦν δικούς µας ἰσχυρισμούς. Βγαίνουν 
ἀπὸ τὰ ἴδια τὰ κομμουνιστικά κείµενα καὶ τὰ γεγονότα. 
ΕΚΕ καὶ ΑΚΕΛ ἐναντίον τῆς ΕΟΚΑ. 

«Ὁ πατριωτικὸς Κυπριακὸς Λαὸς δὲν ἔχει καμμία σχέση 

μ’ αὐτὲς τὶς τρομοκρατικὲς πράξει, ποὺ εἶναι ἕνα ὕπο- 

πτο παιχνίδι ἐμπνευσμένο ἀπὸ τοὺς ἐχθροὺς τοῦ λαοῦ, 

ποὺ µόνο ζημιά μπορεῖ νὰ προκαλέση». 

Αὐτὰ ἀνεκοίνωσε τὸ ΑΚΕΛ (Κομμουνιστικὸ Κόμμα Κύ- 
προν) στὶς 2 ᾿Απριλίου τοῦ 1955, ἀναφερόμενο στὴ δράσι 
υτῆς Ε.Ο.Κ.Α. 

«Ἀθὲς ἔσκασε πάλι ἕνα καινούριο βαρελότο τοῦ ψευ- 
τοδιγενῆ στὴν Κύπρο. Μὲ τέτοια τυχοδιωκτικἀ κόλπα 


2ἱ 


οἱ Ψψευτοδιγενῆδες καὶ οἱ προστάτες τους στὴν ᾿Αθήνα 
θέλουν νά συντηροῦν τὴν Κυπροκαπηλεία» (Ραδιοστα- 
θμὸς τῶν Συμμοριτῶν 25-5-55). 


Καὶ ἡ «Αὐγὴ» τῆς 28ης ᾿Απριλίου 1955 συμφωνεῖ: 

«Οἱ ἀεροβομβαρδισταὶ τῆς Κύπρου προβοκάρουν τὸν 
ἀγῶνα τοῦ Κυπριακοῦ λαοῦ γιὰ τὴν ἐλευθερία». 

Δὲν ἀπέμενε παρὰ νἁ ἐκφράσουν οἱ Βρεττανοὶ νντηρητι- 
κοὶ καὶ οἱ ᾿Αρχὲς κατοχῆς τήν... εὐαρέσκειά τους γιὰ τὴν συµ- 
παράστασι, Καὶ τὴν ἐξέφρασαν: 

«Οὐδεμία ἀπόδειξις ὑφίσταται περὶ κομμουνιστικῆς 
συνεργασίας εἰς φόνους Κυπρίων καὶ Βρεττανῶν ὕπη- 
κόων τῆς Κύπρου» ἐδήλωσεν ὁ "Αγγλος ὑπουργὸς τῶν 
᾿Αποικιῶν στὴν Βουλὴ τῶν Κοινοτήτων στὶς 27-3-56. 

«Οἱ κατηγορούμενοι κομμουνισταὶ τοῦ ΑΚΕΛ προσέ- 
φεραν ἀνεκτιμήτους ὑπηρεσίας μὲ τὴν συµβολήν των εἰς 
τὴν διάλυσιν τῆς ΕΟΚΑ», κατίθεσαν ἐνώπιον ἀκροατηρίου 
τρεῖς Βρεττανοὶ ἀξιωματικοί, ὑπερασττιζόμενοι κοµµου- 
νιστικά συνδικαλιστικἁ στελέχη σὲ μιὰ δίκη στὴ Λευκω- 
σία τὴν 3-4-56. 


Οἱ ἀποκαλύψεις τοῦ «Διγενή». 


Τὸ κακὸ πῆρε τέτοιες διαστάσεις ὥστε ν᾿ ἀναγκασθῆ ἡ 
ΕΟΚΑ νὰ τοὺς ἀποκαλύψη μὲ μιὰ προκήρυξί της τῆς 8-10-57 
μὲ τίτλο: «Οἱ ἀνεμόμυλοι τοῦ ΑΚΕΛ». Καὶ νά μερικά χαρακτη- 
ριστικἁ ἀποσπάσματα ἀπὸ τὴν προκήρυξι αὐτή: 

τι, Διαφωνεῖ λοιπὸν μαζί µας τὸ ΑΚΕΛ πού πήραμε 
τά ὅπλα καὶ κτυπήσαµε τὸν δυνάστη. Τὸ ΑΚΕΛ διεκή- 
ρυξε πολλάκις ὅτι θέλει νὰ κυκλοφοροῦμε µόνον φυλλά- 
δες, νὰ φωνάζουμε μὲ τὶς γελοῖες πικετοφορίες καὶ νά διε- 
ξάγουμε «ἀγῶνα... ἐνιαῖο.. παλλαϊκό... δημοκρατικὸ 
κ.λπ.» δηλαδὴ λόγια στὸ χαρτί... 

.. Αφοῦ τὸ ΑΚΕΛ δὲν ἔφθασε στὸ ὄψος νά κατανοήση 
τὴ θυσία µας, ἀφοῦ ἔδειξε δειλία καὶ φιλοτοµαρισµό, θέ- 
λει τώρα νὰ δικαιολογηθῆ, ὅτι δὲν ἔπρεπε νὰ γίνη ἔνο- 


πλος ἀγώνας. Ἔτσι δείχνει ὅτι εἶναι ἀνιστόρητο καὶ δια- 
φωνεῖ πρὸς πάντας καὶ συμφωνεῖ µόνο μὲ τοὺς ᾿ΕΥΥλέ- 
ζους... 

... Ἑν καιρῷ θά τεθῇ πρὸ τοῦ Κυπριακοῦ λαοῦ ἡ ΜΑΥΡΗ 
ΒΙΒΛΟΣ τῆς προδοσίας τοῦ ΑΚΕΛ. ᾿Εμεῖς νοµίζουµε ὅτι 
δὲν εἶναι καιρὸς νὰ δηµοσιευθῆ τώρα. ᾽Αλλ' ἄν τὸ ΑΚΕΛ 
νομίζει ὅτι τὸ κατηγοροῦμε ἀδίκως καὶ πρέπει νὰ ἀπολο- 
γηθῆ τώρα καὶ ὄχι βραδύτερον, τότε εἴμεθα πρόθυμοι 
νὰ τὰ δημοσιεύσωμε. Καὶ τότε ἡ ἐμεῖς πρέπει νἁ χαρακτη- 
ρισθοῦμε ὡς συκοφάνται ἡ τὸ ΑΚΕΛ νὰ αὐτοδιαλυθῆ µό- 
νον του ὥς προδοτικόὀν», 


Τὸ ΑΚΕΛ ὄχι µόνον δὲν ἀπήντησεν, ἀλλά καὶ συνέχισε τὸν 
προδοτικὀ του ρόλο. Καὶ τότε ὁ Διγενὴς ἀναγκάστηκε νὰ ἐκ- 
δώση νία μακροσκελῆ προκήρυξι, στὶς 2-2-58, καταγγέἑ- 
λοντας μὲ συγκεκριµένα στοιχεῖα--ἡμερομηνίες, ὀνόματα, γε- 
γονότα--προδοσίες τοῦ ΑΚΕΛ. Σ’ ἕνα σημεῖο τῆς προκηρύ- 
ξεως αὐτῆς ποὺ φέρει τὸν τίτλο «ΙΔΟΥ ΠΟΙΟΙ ΕΙΝΑΙ Οἱ 
ΚΟΜΜΟΥΝΙΣΤΑΙ ΤΟΥ ΑΚΕΛ» γράφει: 


«Πολλές φορὲς διακηρύξαµε ὅτι δὲν κάνουµε οὔτε κοµ- 
ματικὸν οὔτε ταξικὸν ἀγῶνα, ἀλλὰ ἐθνικοαπελευθερωτι- 
κὀν. Δὲν μᾶς ἐνδιαφέρει ἡ κοµµατικἡ ἴδεολογία τοῦ καθε- 
νός, Μᾶς ἐνδιαφέρει µόνον ὅλοι νά εἶναι πατριῶτες καὶ νά 
συνενώσουν µαζί µας τὶς δυνάμεις τους, γιὰ νὰ διώξουμε 
τὸν δυνάστην πολεμῶντας τον μὲ ὅλα τὰ ὅπλα ποὺ ἕ- 
χουμε στὴν διάθεσίν µας. Γιατὶ ὁ ἐχθρὸς δὲν φεύγει ἀπὸ 
τὸ νησί µας μὲ τὶς ἀνοησίες ποὺ λέει τὸ ΑΚΕΛ, μὲ ἀγῶνα... 
εἰρηνικό.. παλλαϊκό., δηµμοκρατικὸ καὶ ἄλλα τέτοια 
κουραφέξαλα καὶ φυλλάδες ποὺ γεμίζουν ἀπὸ μελάνι. 

Γι’ αὐτὸ κάναµε ἐθνικὸ προσκλητήριο ΟΛΩΝ ΑΝΕ- 
ΞΑΙΡΕΤΩΣ τῶν Κυπρίων Ἑλλήνων καὶ τότε ἀκούσαμε 
τὸ «παρὼν» ἀπὸ ὅλους τοὺς ἀγνοὺς πατριώτας τῶν πό- 
λεων καὶ τῶν χωριῶν καὶ ἰδία ἁπὸ τὴν ἁγνὴ ἀγροτιά 
καὶ ἐργατιά, Ἔλειπαν µόνον, ἡ ἡγεσία τοῦ ΑΚΕΛ μὲ µε- 
ρικοὺς φανατικούς τῆς ἀριστερᾶς, οἱ ὁποῖοι, µόλις βά- 
λαμε τὴν πρώτη δυναµίτιδα στἁ στρατιωτικὰ ἔργα τῶν 

Άγγλων, μᾶς βρίζανε μαζὶ μὲ τοὺς "Αγγλους «βαρελό- 
τους» καὶ «ψευτοδιγενῆδες». Καὶ ὅμως, αὐτοὶ εἶναι ἐκαῖ- 
νοι ποὺ φωνάζουν «κάτω οἱ βάσεις τῶν "Άγγλων στὴν 
Κύπρο», ἀλλά ὑποκριτικὰ καὶ µόνον μὲ λόγια, ὄχι ὅμως, 
μὲ ψυχἠ καὶ ἔργα». 

Καὶ σὲ ἄλλο σημεῖο τῆς προκηρύξεως: 

«... παρ’ ὅλας τὰς προειδοποιήσεις µας ἡ προδοσία τοῦ 
ΑΚΕΛ. ἐναντίον ἀγωνιστῶν τῆς ΕΟΚΑ ἐσυνεχίσθη καὶ 
μάλιστα τώρα ὀργανωμένη καὶ ὑπὸ τὴν πλήρη κατεύ- 
θυνσιν τῆς ἀναδιοργανωθείσης ἡγεσίας τοῦ ΑΚΕΛ.... 

Στὴν Λευκωσίαν τὰ γεγονότα ἐξελίχθηκαν κατὰ τρό- 
πον περισσότερον προδοτικὀν. Οἱ ἔξαλλοι ᾿Ακελικοί, 
ὑπὸ τὴν προστασίαν ἐπικουρικῶν καὶ "Αγγλων, παρή- 
λαυναν μὲ κραυγὰς «κάτω ἡ τρομοκρατία», «ζήτω τὸ 
ΑΚΕΛ». Καὶ ἐνῶ τὸ ΑΚΕΛ εἶναι προγραμμένον οὐδεὶς 
ἀπὸ τοὺς φωνασκούντας συνελήφθη, ἐνῶ ἕνας ᾿Ἐοκίτης 
ἀρκεῖ ἁπλῶς νὰ κατηγορηθῆ ὅτι εἶναι µέλος µας, γιὰ νὰ 
πάη τρία Χρόνια στὸ «φρέσκο». 

Τὰ γεγονότα αὐτὰ ἐξεμεταλλεύθη ὁ ᾽Αγγλικὸς τύπος, 
ὁ δὲ Λέννοξ Μπόῦντ στὴν ᾽Αγγλικὴ Βουλὴ ἀνήγγειλε, 
ὅτι ἔχει «εὐχάριστα νία ἀπὸ τὴν Κύπρο» καὶ ὅτι οἱ ἀρι- 
στεροὶ ἀπεκάλυψαν τώρα τοὺς µασκοφόρους». 

Αὐτὴ τὴ στάσι κρατοῦν στὸ κυπριακὸ ἐκεῖνοι ποὺ κατη- 
γοροῦν ὅλους τοὺς ἄλλους γιά «προδοσία». Στάσι ποὺ καθο- 
ρίζεται ὄχι ἀπὸ τὰ ἐθνικά, ἀλλὰ τὰ καθαρῶς κομμουνιστικά 
συμφέροντα. 

Ἡ ἀρχὴ τῆς αὐτοδιαθέσεως ὡς πρόσχημα. 

"Αλλωστε, καὶ αὐτὴ ἡ ἀρχὴ τῆς αὐτοδιαθέσεως τῶν λαῶν 
δὲν ἔχει γιὰ τοὺς κομμουνιστὰς ἀπόλυτη ἀλλὰ σχετικὴ ἀξία. 
Τὴν ὑποστηρίζουν µόνον ἂν ἐξυπηρετῆ καὶ κατὰ τὸν βαθμὸ 
ποὺ ἐξυπηρετεῖ τὰ συμφέροντά τους. 

Κατὰ τὸ 12ο Συνέδριο τοῦ Σοβιετικοῦ Κομμουνιστικοῦ 
Κόμματος ὁ Στάλιν εἶπε: 

«Ὑπάρχουν περιπτώσεις, ποὺ τὸ δικαίωµα αὐτοδια- 
θέσεως συγκρούεται μὲ τὸ ἀνώτερο δικαίωµα--τὸ δικαί- 
ωὠμα τῆς ἐργατικῆς τάξεως, ποὺ κατέλαβε τὴν ἐξουσία, 
νὰ σταθεροποιήση αὐτὴ τὴν ἐξουσία. Στὶς περηγτώσεις 
αὐτὲς--πρέπει νὰ τὸ ποῦμε καθαρὰ--τὸ δικαίωµα αὗτο- 
διαθέσεως δὲν μπορεῖ καὶ δὲν πρέπει ν᾿ ἀποτελῆ ἐμπόδιο 
στὴν ἄσκησι τοῦ δικαιώματος τῆς ἐργατικῆς τάξεως νὰ 
ἐπιβάλη τὴ δικτατορία της». 

Τί ἄλλο ἔκανε ὁ Κρούστσεφ στὴν περίπτωσι τῆς Οὐγγαρίας; 
Στὴν περίπτωσι αὐτὴ τὸ δικαίωµα αὐτοδιαθέσεως τοῦ οὐγ- 
γρικοῦ λαοῦ συνεκρούσθη μὲ τὸ «ἀνώτερο» δικαίωµα τῆς «ἐρ- 
Υατικῆς τάξεως» (δηλαδἡ τῆς σοβιετικῆς ἡγεσίας, γιὰ νὰ μὴ 
παίζωμε μὲ τὶς λέξεις) νὰ διατηρήση τὴν κυριαρχία της ἐπὶ 
τῆς Οὐγγαρίας. Καὶ ὁ σοβιετικὸς στρατὸς ἀνέλαβε νἁ λύση 
τὴδιαφορά, μὲ τὸν γνωστὸ τρόπο,--τὰ τάνκς μὲ τὸ σφυροδρέ- 
πανο ἐθέρισαν τοὺς ἐργάτες, ποὺ ἐζήτησαν «λευτεριά», «ψωμὶ» 
καὶ «ἀνεξαρτησία»-- πρὸς ὄφελος τῆς... «ἐργατικῆς τάξεως» 

Τί ἄλλο κάνουν οἱ κουμμουνισταὶ ἐπὶ τοῦ Βορειοηπειρωτι- 
κοῦ; Τὸ δικαίωµα αὐτοδιαθέσεως τῶν Ἑλλήνων τῆς Β. "ἩΗ- 
πείρου συγκρούεται μὲ τὸ «ἀνώτερο» δικαίωμα τοῦ Χότζα 
καὶ τῶν σοβιετικῶν προϊσταμένων του νά κατέχουν ἕνα τμῆ-. 
μα τοῦ ἑλληνικοῦ ἐδάφους, Στὴν περίπτωσι αὐτὴ τὸ δικαίωµα 
αὐτοδιαθέσεως μεταβάλλεται σὲ... ἱμπεριαλιστικὴ ἐπιδίωξι! 
Καὶ ἡ Β. Ἴπειρος βαφτίζεται «Νότιος Αλβανία». 
Κατασκευασταὶ...ἐθνοτήτων. 

Καὶ ἀντιστρόφως. Ὅταν ἡ ἐφαρμογὴ τοῦ δικαιώματος 
αὐτοδιαθέσεως οὲ μιὰ περιοχἡ μπορεῖ νὰ εὐνοήση τὰ κοµµου- 
νιστικἁ συμφέροντα, οἱ κομμουνισταὶ δὲν διστάζουν νὰ ἐφεύ- 
ρουν ἀκόμη καὶ «κατατιεζόµενες ἐθνότητες». Ἡ µόνιµη ἐπιδίω- 
ξις τοῦ ΚΚΕ νὰ ἐπεκτείνη τὰ βουλγαρικά σύνορα ὣς τὸ Αἰ- 
Υαἴο τὸ ᾠὡδήγησε στὴ δηµιουργία τοῦ «μακεδονικοῦ λαοῦ ποὺ 
καταπιέζεται ἀπὸ τὸ ἑλληνικὸ μοναρχοφασιστικὀ Κράτος», 
Χαρακτηριστικὀ τῆς προσπαθείας αὐτῆς εἶναι τὸ παρακάτω 
ἀπόσπασμα ἀπὸ τὸ ἄρθρο τοῦ «Νέου Κόσμου» (Νο 10)1951): 


«Ν᾽ ἀνοίξουμε παντοῦ σχολὲς ἀγραμμάτων γιά νὰ µά- 

ϐθουν ὅλοι οἱ σλαβομακεδόνες νὰ μµιλᾶνε, νὰ γράφουν καὶ 
νὰ διαβάζουν στὴ µητρική τους γλῶσσα. Νά δηµιουρ- 
γήσουµε ἐκπολιτιστικοὺς ὀμίλους γιὰ τὴν καλλιέρ- 
γεια καὶ ἀνάπτυξη τοῦ ἐθνικοῦ µακε- 
δόνικου πολιτισμοῦ | Νά βελτιωθοῦν οἱ µακε- 
δόνικες σελίδες στὶς ἐφημερίδες µας». 


η Τὰ ἴδια ἐπαναλαμβάνονται στὸ ὑπ' ἀριθ. 10)57 τεῦχος 
τοῦ «Νέου Κόσμου». Δημοσιεύεται ἐκεῖ ἀπόφασις τῆς 6ης Συν- 
διασκέψεως τῆς Κομματικῆς ᾿Οργανώσεως τοῦ ΚΚΕ στὴν Τσε- 
χοσλοβακία, ἡ ὁποία περιλαμβάνει καὶ τὰ ἑξῆς: 

«Στὶς κοινὲς Διαφωτιστικὲς Ἐκπολιτιστικὲς Ἐπιτροπὲς 
πρέπει νὰ γίνη εἰδικὴ προσπάθεια γιὰ τὴν ἀνάπτνυξη τῆς 
σλαυομακεδόνικης ἐθνικῆς κουλτούρας 
καὶ γλώσσας, γιὰ τὴν ἐκλαίκεση τῶν ἐπαναστα- 
τικῶν παραδόσεων τοῦ σλαυομακε- 
δόνικου λαοῦ καὶ γενικἀ γιὰ τὴν ἀνάπτυξι τῆς 
ἐθνικῆς του ζωῆς». 

Τὴν ἴδια στιγµή, ὅμως, ποὺ ἐπιδιώκεται μὲ κάθε τρόπο ἡ 
δηµιουργία μιᾶς ἐθνότητος, ποὺ θὰ χρησιμεύση ὡς πρόσχημα 
γιὰ τὴν ἁπόσπασι τῆς Μακεδονίας καὶ τῆς Θράκης ἀπὸ τὴν 
Ἑλλάδα, σὲ περίπτωση ἐπικρατήσεως τοῦ Κομμουνισμοῦ, τά 
ἑλληνόπουλα ποὺ σύρθηκαν ἀπὸ τοὺς συμµορίτες στὸ Παρα- 
πέτασµα ὑφίστανται συστηματικὸ ἀφεέλληνισμό. Τὸ περίφημο 
γράµµα τοῦ Ζαχαριάδη «Πρὸς τοὺς Ἐπονίτες πού δηµοσιεύ- 
θηκε τὸν ἴδιο χρόνο στὸν «᾿Αγωνιστή», ἀποτελεῖ χαρακτη- 
ριστικὀ δεῖγμα αὐτῆς τῆς προσπαθείας. Γράφει: 

«Χωρὶς νὰ ξεριζώσουμε τὸ σαράκι τοῦ σωβινισμοῦ καὶ 
τῆς ἐθνικιστικῆς διαίρεσης δὲν δηµιουργιέται πραγµα- 
τικὸς κομμουνιστής. ᾿Αγαπᾶτε μ᾿ ὅλη σας τὴν Ψυχἠ τὴ 
Σοβιετικὴ Ἕνωση, τὴ µεγάλη Πατρίδα µας». («Σωβι- 
νιστὴς» εἶναι ὅποιος βάζει τὴν πατρίδα του πιὸ πάνω 
ἀπὸ τὴ Σοβ. Ἔνωσι ἢ ἔστω στὸ ἴδιο ἐπίπεδο). 


Καὶ παρακάτω: 
«... Νὰ διδάσκεστε καὶ νἁ παραδειγµατίζεστε ἀπὸ τὴν 

ἡρωικὴ Κομσομὸλ (Ρωσικὴ Κομμουνιστικὴ Νεολαία). 
Νὰ ἔχετε τὴ φιλοδοξία νὰ γίνετε ἄξιοι ἀγωνιστὲς σὰν τοὺς 
Κοµσομόλους. Νὰ μάθετε ρούσικα. Χωρὶς ρούσικα σή- 
µερα δὲν µπορεῖ νὰ νοηθῇ πρωτοπόρος μαθητής, στἐλε- 
χος τοῦ ἀγώνα µας...». 

Ὁ ὑπὸ κατασκευἠν «μακεδονικὸς λαός» πρέπει μὲ κάθε τρό- 
πο νὰ πληροφορηθῆ ὅλα τὰ σχετικὰ μὲ τὸν ὑπὸ κατασκευἠν 
«μακεδονικὸ ἐθνικὸ πολιτισμό». Τὰ ἑλληνόπουλα πρέπει νὰ 
ξεχάσουν τὸν ἐθνικό τους πολιτισμό, ν᾿ ἀγαπᾶνε τὴ «µεγάλη 
Πατρίδα τους Σοβ. Ένωση» νὰ «µάθουνε ρούσικα» καὶ νὰ πα- 
ραδειγµατίζωνται ἀπὸ τὴν «ἡρωϊκὴ Κομσομόλ». Ὁ ἑλληνικὸς 
πολιτισμὸς δὲν ἔχει κανένα ἄξιο λόγου παράδειγµα γιὰ νὰ τοὺς 
προσφέρη πρὸς μίµησιν! 


Τὸ «Μακεδονικό». 


Ὁ Κομμουνιστικὸς «πατριωτισμὸς» σὲ ὅλη του τὴ µεγαλο- 
πρέπεια! Αὐτοῦ τοῦ εἴδους ὁ «πατριωτισμὸς» κρύβεται πίσω 
ἀπὸ τὴν καπηλεία ποὺ κάνουν οἱ κομμουνισταὶ στὸ Κυπριακό. 
Καὶ γιὰ νὰ μὴν ὑπάρξη καμμιὰ ἀμφιβολία, σχετικὰ μὲ τὸν 
σκοπὸ γιὰ τὸν ὁποῖο κατασκευάζεται ὁ «µακεδόνικος λαός» 
καὶ πληροφορεῖται τὶς «ἐπαναστατικές του παραδόσεις», πα- 
ῥαθέτοµε δύο κείµενα χαρακτηριστικἁ τῶν προθέσεων τοῦ 
ΚΚΕ. Τὸ ἕνα εἶναι ἡ περιβόητη ἀπόφασις τῆς ης Ὁλομελείας 
τοῦ 1949. 


«Στὴ Βόρεια Ἑλλάδα ὁ µακεδόνικος (σλαβομακεδόνικος) 
λαὸς τάδοσε ὅλα γιὰ τὸν ἀγῶνα... Δὲν πρέπει νὰ ὑπάρχη 
καμμιὰ ἀμφιβολία ὅτι σάν ἀποτέλεσμα τῆς νίκης τοῦ Δη- 
μοκρατικοῦ Στρατοῦ Ελλάδας καὶ τῆς λαϊκῆς ἐπανάστα- 
σης ὁ µακεδόνικος λαὸς θὰ βρῆ τὴν πλήρη ἐθνικὴ ἀπο- 
κατάστασή του», 


Τὸ ἄλλο εἶναι ἡ ὁμιλία τοῦ Π. Μαυρομάτη--μέλους τῆς ση- 
μερινῆς ἡγεσίας τοῦ ΚΚΕ-κατὰ τὴν Τη Ολομέλεια ποὺ συν- 
ἤλθε στὶς ἀρχίς τοῦ 1957: 


«᾿Απόφυγε-ό Ζαχαριάδης-καὶ ἄλλο ζήτημα. ᾿Από- 
φυγε τὸ μακεδονικό, ἸΜᾶς εἶπε ὅτι παλιὰἁ τὸ µακεδονικὀ, 

ὅπως ἦταν διατυπωμένο τὸ 1924-25, μᾶς ἔφερε ζημιά καὶ 
ὅτι τὸ διόρθωσε τὸ 1935 τὸ 6ο Συνέδριο, Γιατὶ ὅμως ξα- 
ναγύρισε τὸ 1949 στὸ παλιὸ σύνθημα; Αὐτὸ τὸ ἄφισε 
κενό. Οὔτε κἀν τὸ ἔθιξε σύντροφοι. Γιατί; Γιατὶ ἡ ἔπανα- 
φορά τοῦ παλιοῦ λαθεµένου συνθήµατος, ποὺ ἔγινε ἀπὸ τὸν 
ἴδιο τὸ Ζαχαριάδη, μᾶς ἔβλαψε στὸν ἀγῶνα µας. Μᾶς 
ἀπομόνωσε περισσότερο ἀπὸ τὶς µάζες, ἀπὸ τὶς ἐφεδρίες 
μας», 

Δηλαδή, δὲν εἶναι σφάλµα καὶ ἀντεθνικὴ ἐνέργεια ἡ δη- 
µιουργία τοῦ «μακεδονικοῦ» ζητήματος, ἀλλά εἶναι ἐσφαλμένο 
µόνον τὸ σύνθημα ὑπὸ τὸ ὁποῖον ἐπιδιώκεται ἡ προὠθησίς 
του. Μὲ ἄλλα λόγια, οἱ κομμουνισταὶ λένε στὸ σημεῖο αὐτό: 
«Ἐμεῖς ἔχουμε ὡς σταθερὸ σκοπὸ τὴν ἀπόσπασι τῆς Μακε- 
δονίας ἀπὸ τὴν Ἑλλάδα. Δὲν πρέπει ὅμως νά ἐμφανίζουμε τὸ 
ζήτημα αὐτὸ κατὰ τρόπο ποὺ νὰ βλάπτει τὸ κίνηµά µας». 


«ΟΧΙ ΒΑΣΕΙΣ ΠΥΡΑΥΛΟΝ 
ΚΑΙ ΑΤΟΜΙΚΩΝ ΟΠΛΩΝ,, 


Καὶ ὁ ἀνθρωπισμὸς ὡς πρόσχημα. 

Ὁ θόρυβος γύρω ἀπὸ τὸ θέμα τῶν βάσεων ἀτομικῶν ὅπλων 
καὶ πυραύλων τείνει νὰ σκεπάση ἀκόμη κοὶ τὸ κυπριακὸ τὸν 
τελευταῖο καιρό. Αὐτὸ δείχνει τὴ σηµασία ποὺ ἀποδίδουν οἱ 
κομμουνισταὶ--ῆ μᾶλλον ἡ Σοβιετικὴ Ἔνωσι- στὸ ζήτημα, 
Τί ὅμως τοὺς κάνει νά ἐνδιαφέρωνται τόσο ζωηρά γι’ αὐτό; 
Οἱ ἴδιοι λένε ὅτι τὸ ἐνδιαφέρον τους εἶναι καθαρὰ προϊὸν τοῦ 
«φιλειρηνισμοῦ», τοῦ «ἀνθρωπισμοῦ» καὶ τοῦ «πατριωτισμοῦ» 
των. Αν ἡ Ἑλλάδα δεχθῆ στὸ ἔδαφός της τὴν ἐγκατάστασι 
τέτοιων βάσεων--εἶναι τὸ ἐπιχείρημά τους--τότε σὲ περίπτωσι 
παγκοσμίου πολέμου θὰ ἐπισύρη ἐναντίον της τὰ σοβιετικἁ 
ἀτομικὰ «ἀντίποιναν. Στὸ σημεῖο αὐτὸ ἐμφανίζονται σὰν νὰ 
ἐνδιαφέρονται ἀποκλειστικὰ γιὰ τὴν τύχη τῆς Ἑλλάδος. Ἡ 
πατρίδα µα; νὰ µείνη ἔξω ἀπὸ τὴ σύρραξι καὶ οἱ ἄλλοι ὅλοι 
ἃς καταστραφοῦν !! 

Δὲν εἶναι, ὅμως, πολὺ περίεργη αὐτὴ ἡ τόσο στενἠ ἀντί- 
ληψις περὶ «ἀνθρωπισμοῦ» καὶ «πατριωτισμοῦ», ὅταν ἐκφρά- 


ζεται ἀπὸ τοὺς πιστοὺς τοῦ «προλεταριακοῦ διεθνισμοῦ»; 
Δὲν εἶναι ἀκατανόητο αὐτὸ τό: «ἡ Ἑλλάδα νὰ σωθῆ, δὲν μᾶς 
ἐνδιαφέρει τί κάνουν οἱ ἄλλοι», ὅταν προέρχεται ἀπὸ αὐτοὺς 
ποὺ δὲν ἀναγνωρίζουν ἄλλη πατρίδα ἀπὸ τὴ Σοβιετικἡὴ Ἕ- 
νωσι; 

Ας δοῦμε, λοιπόν, µήπως αὐτὴ ἡ παράδοξη καὶ ἐλάχιστα 
«διεθνιστικὴ» ἄποψις κρύβει κάτι ἄλλο ποὺ δὲν εἶναι καθόλου 
παράδοξο καὶ «ἀντιδιεθνιστικό». 

Μιἁ πρώτη διαπίστωσις εἶναι, ὅτι, αὐτὸ τὸ εἶδος τοῦ στε- 
νοῦ τοπικιστικοῦ «ἀνθρωπισμοῦ» καὶ «πατριωτισμοῦ» τὸ ἐκ- 
δηλώνουν ὄχι µόνον οἱ Ἕλληνες ἀλλά καὶ οἱ Γάλλοι καὶ οἱ Ί|- 
ταλοὶ καὶ οἱ Βέλγοι καὶ οἱ Γερμανοὶ κομμουνισταί, γιὰ τὶς χῶ- 
ρες τους. Καὶ μάλιστα μὲ τὰ ἴδια συνθήµατα καὶ τὴν ἴδια ἐπι- 
χειρηµατολογία. Πρόκειται δηλαδὴ γιὰ γενικὴ «γραμμή». 
Ὁ ἴδιος ὁ Μικογιάν, γιὰ νὰ ἐνισχύση προφανῶς τὴν κοµµου- 
νιστικὴ κἀνθρωπιστικὴ» ἐπιχειρηματολογία, ποὺ ἐκφράζεται 
στὸ «ἰμεῖς νὰ εἴμαστε καλά καὶ οἱ ἄλλοι ἃς βγάλουν τὰ µάτια 

«τους ἐπῆγε πρὶν ἀπὸ λίγες µέρες στὴ Μπὸν καὶ ὑπεσχέθη: 

«Ἂν ἡ Δυτικὴ Γερμανία δὲν δεχθῃ τὴν ἐγκατάστασι ἆτο- 
μικῶν βάσεων στὸ ἔδαφός της τότε σὲ περίπτωσι πολέμου ἡ 
Σοβιετικὴ Ἔνωσις δὲν θὰ χρησιµοποιήση ἐναντίον της ἀτο- 
μικἁ ὅπλα». Θὰ χρησιµοποιήση µόνον τάνκς, ἀεροπλάνα, βόμ- 
βες τῶν 12 τόννων, κανόνια, πολυβόλα καὶ τουφέκια. Εἶναι κι’ 
αὐτὴ μιὰ παραχώρησι στὀν... ἀνθρωπισμό! ! Τὰ ἀτομικά ὅπλα 
ἀνασκάπτουν µία χώρα μὲ μιᾶς ἐνῶ τὰ ἄλλα τὴν ἀνασκάπτουν 
μέ... δόσεις! "Αλλο τώρα τί θὰ ἐμποδίση τὴ Σοβιετικὴ Ἔνωσι, 
σὲ μιὰ περίοδο ποὺ θά διακυβεύεται γι’ αὐτὴ τὸ πᾶν, νὰ χρη- 
σιµοποιήση καὶ ἀτομικὰ ὅπλα, ἂν αὐτὸ τὸ θεωρήση σκόπιµο. 
Οἱ Φιλλανδοί, οἱ Πολωνοί, τὰ Βαλκανικὰ Κράτη, ἐμεῖς καὶ ἅλ- 
λοι ἔχουμε πικρὴ πείρα ἀπὸ παρόμοιες προπολεμικὲς σοβιετι- 
κὲς ὑποσχέσεις, 

᾿ὠστόσο, ἂν τὴν ἐπιχειρηματολογία τοῦ : «ἐμεῖς νὰ εἴμα- 
στε καλά» τὴν δεχθῆ κάθε λαὸς τοῦ ΝΑΤΟ χωριστά, θὰ ἐπι- 
τευχθῆ ἕνα γενικὸ ἀποτέλεσμα γιὰ τὸ ὁποῖο φαίνε- 
ται νὰ ἐνδιαφέρεται ζωηρά τὸ Κρεμλίνο: δὲν θὰ ἐγκατα- 
σταθοῦν βάσεις στὴν περιοχἡ τοῦ Άτλαν- 

τικοῦΣυμφώνου. Τὰ ΚΚ καὶ οἱ «µετωπικὲς» ὀργανώσεις 

τους ἐμφανιζόμενα ὡσὰν νὰ ἐνδιαφέρωνται τὸ καθένα γιὰ τὴ 

χώρα του, ἐργάζονται, ἐν τούτοις, γιὰ τὴν πραγµατοποίησι 

ο τοῦ γενικοῦ ἀποτελέσματος βάσει ὁδηγιῶν τοῦ Κρεµ- 
νου. 

Οἱ σοβιετικοὶ ἐξοπλισμοί. 

Τὸ ζήτημα, ὅμως, δὲν κλείνει ἐδῶ. ᾿Απὸ ἐδῶ ἀντίθετα ἁρ- 
Χίζει. 'Ἡ Σοβιετικὴ Ἔνωσις τὴν ἴδια στιγμὴ ποὺ κινεῖ τὸν πο- 
λυδάπανο τερατώδη μηχανισμὸ τῆς προπαγάνδας της γιὰ 
νὰ ὑπονομεύση τὸ ἀμυντικὸ σύστηµα τῶν ἐλευθέρων χωρῶν, 
ἐξοπλίζεται πυρετωδῶς. Ὁ πολεμικὸς προσανατολισμὸς τῆς 
οἰκονομίας της ἀποδεικνύεται: 

Πρῶτον, ἀπὸ τὸ χαμηλὸ βιοτικὀ ἐπίπεδο ὅλων τῶν λαῶν 
τοῦ Παραπετάσματος, πού εἶναι ἀσυμβίβαστο μὲ τὴν ἔγκα- 
τάλειψι τῆς βιομηχανίας καταναλωτικῶν ἀγαθῶν. 

Δεύτερον, ἀπὸ τὸ γεγονὸς ὅτι ἡ Σοβιετικὴ Ἔνωσις, ἂν καὶ 
βγῆκε κατεστραμμένη ἀπὸ τὸν πόλεμο καὶ εἶχε τόσα ἄλλα 
σοβαρότατα προβλήματα νἁ λύση, κατώρθωσε, ἔν τούτοις, 
νὰ προηγῆται στὸν τοµέα τῶν συγχρόνων ὅπλων καὶ αὖ- 
τῆς τῆς ᾽Αμερικῆς, παρά τοὺς τεραστίους ὑλικοὺς πόρους τῆς 
τελευταίας 


Τρίτον, ἀπὸ τὴν µελέτη τοῦ σοβιετικοῦ προὐπολογισμοῦ 
ποὺ δείχνει ὅτι οἱ στρατιωτικὲς δαπάνες ἔφθασαν σχεδὸν τὸ 
ἐπίπεδο τῶν πολεμικῶν ἐτῶν. Πραγματικά, κατὰ τὸ 1956 καὶ 
1957 ἡ Σοβιετικὴ Ἔνωσις διέθεσε γιὰ καθαρὰ στρατιωτικοὺς 
σκοπούς, κατὰ τοὺς ἐγκυρότερους ὑπολογισμούς τὸν ἕνα χρόνο 
117,12 δισ. ρούβλια, Οἱ στρατιωτικές της δαπάνες κατά τὰ 
χρόνια τοῦ πολέμου ἧσαν: 

Τὸ 1941: 90,3 δισ. ρούβλια 


» 1942. 1054 » » 
» 1943: 1247 ν» 5 
» Ἰ944:. 19519 » » 
» 194». 1281 » ο 


Ὁ καταφανὴς πολεμικὸς προσανατολισμὸς τῆς Σοβιετικῆς 
οἰκονομίας ἄνοιξε μπροστα στὴν ἀνθρωπότητα µίαν ἐφιαλτικὴ 

προοπτική, τῆς ὁποίας µόνον μετὰ τὴν ἐπιτυχῆ ἐξακόντισι 
τῶν κατευθυνοµένων σοβιετικῶν πυραύλων καὶ τεχνιτῶν δο- 
ρυφόρων, ἀρχίσαμε νὰ ἀποκτοῦμε συνείδησι. 

Ὁ Νορβηγός ὑπουργὸς τῶν ἐξωτερικῶν κ. Λάγκε ἀπεκά- 
Άνψε προσφάτως τὴν ὕπαρξι σοβιετικῶν βάσεων ἐκτοξεύσεως 
πυραύλων στὴν Πολωνία, Τσεχοσλοβακία καὶ ᾿Ανατολικὴ 
Πρωσσία, Σὲ ἀνάλογες ἀποκαλύψεις προέβη τὴν 29η ᾿Απριλίου 
ὁ Καγκελλάριος τῆς Δ. Γερμανίας Δρ. ᾿Αντενάουερ. ᾿Ἐδήλωσε 
ὅτι 90 βάσεις ἐκτοξεύσεως πυραύλων σχεδιάζονται, κατα- 
σκευάζονται ἢ ἔχουν ἤδη ἐγκατασταθεῖ στὴν Αν. Εὐρώπη. 

Οἱ κομμουνισταἱ διαψεύδουν τὶς πληροφορίες αὐτές, ἀλλά 
µόνον µία ἐπιτόπιος ἔρευνα στὰ ἐδάφη τους ἀπὸ τὸν Ο.Η.Ε. 
μπορεῖ ν᾿ ἁποτελέση γιὰ τὸν ἐλεύθερο κόσµο ἐγγύησι. Ἔχομε 
πικρὴ πεῖρα σχετικἁ μὲ τὴν «εἰλικρίνεια» τῶν κομμουνιστικῶν 
δηλώσεων, 

Μὲ τὴν εὐκαιρία αὐτὴ ἃς ὑπενθυμίσωμε ὅτι τὸ κοµµουνι- 

-στικὸ στρατόπεδο, ἐκτὸς τῆς Κίνας, ἔχει ὑπὸ τὰ ὅπλα 4.315.000 
ἄνδρες καὶ διαθέτει 26.820 ἀεροπλάνα καὶ 473 ὑποβρύχια. 


᾿Απὸ τὰ παραπάνω στοιχεῖα βγαίνει ὅτι πρωταρχικὴ ἔπι- 
δίωξι τῆς Σοβ. Ενώσεως εἶναι τὸ νὰ κατορθώση νὰ ἀνατρέψη 
τὸν σημερινό στρατηγικὀ συσχετισμὸ πού ὑπάρχει μεταξὺ 
᾿Ανατολῆς καὶ Δύσεως. Συσχετισμὸ πού, ὅπως εἶναι γνωστό, 
διατηρεῖ τὴν Ισορροπία καὶ παρεμποδίζει τὴν ἐξαπόλυσι ἑνὸς 
νέου πολέμου, ἐφ᾽ ὅσον εἶναι φανερὸ ὅτι, ὅπως ἔχουν τά πρά- 
Υµατα, ἐὰν ὁ κομμουνιστικὸς ἱμπεριαλισμὸς ἀποφάσιζε νὰ ἔπι- 
τεθῆ κατὰ τῆς Δύσεως θὰ ἐξετίθετο στὸν κίνδυνο συντριπτικῶν' 
ἀντιποίνων, 

Τὰ λεγόμενα διηπειρωτικὰἁ κατευθυνόμενα βλήματα 
ποὺ κατεσκεύασε ἡ Σοβ. Ἔνωσις-- εἶναι καὶ τοῦτο μιὰ ἀπόδειξι 
τῆς ὑποκρισίας τῶν κομμουνιστικῶν διακηρύξεων περὶ «εἰρή- 
νης», διότι ἀπεδείχθη ὅτι ὅταν οἱ κομμουνισταὶ ἑκόποντο διὰ 
τὴν «εἰρήνην» εἴχαν ἀφιερώσει ὅλες τὶς δυνάµεις τους στὴν κα- 
τασκενἡ τῶν καταστρετττικωτέρων πολεμικῶν µέσων-- ὑπῆρξεν 
ἕνα ἀποφασιστικὸ βῆμα πρὸς τὴν κατεύθυνσι τῆς ἀνατροπῆς 
τοῦ σημερινοῦ στρατηγικοῦ συσχετισμοῦ. Διότι μὲ αὐτὰ ἡ 

Σοβ. Ἔνωσι μπορεῖ νἁ προσβάλη, ὅπως ἀρέσκεται νἁ καυχᾶ- 
ται, «ὁποιοδήποτε σηµεῖο τῆς γῆς». 

Δὲν φτάνει, ὅμως, µόνον αὐτὸ γιὰ τὴν ἀνατροπὴ τοῦ στρα- 
τηγικοῦ συσχετισμοῦ. Τὸ νὰ μπορῇ νἁ πλήξη ἡ Σοβ. Ἔνωσι 
«ὁποιοδήποτε σημεῖο τῆς γῆς» εἶναι ὁ ἕνας παράγων πρὸς τὴν 
κατεύθυνσι τῆς ἀποκτήσεως τῆς ὑπεροχῆς. Γιὰ τὴν ἀνατροπὴ 
τοῦ συσχετισμοῦ καὶ τὴν ἀπόκτησι τῆς ὑπεροχῆς ποὺ θά ἐπι- 
τρίψη στὴ Σοβ. Ἔνωσι νὰ ἐπιβάλη τὶς ἀπόψεις της, ὑπὸ τὴν 
ἀπειλὴ τῆς ἐξουθενώσεως τῆς Δύσεως, χρειάζεται καὶ ἕνας 
ἀκόμη παράγων: νὰ μὴ μπορῇ ἡ Δύσις νὰ πλήξη τὴ Σοβ. 
Ἓνωσι, νὰ εἶναι ἐξησφαλισμένη ἡ Σοβ. Ἔνωσις ἀπὸ τὸν κίν- 
δυνο τῶν ἀντιποίνων, καὶ νὰ μπορῇ ἡ Σ9β. Ἔνωσις νὰ χτυπᾶ 
χωρὶς νὰ χτυπιέται. Καὶ γιὰ νὰ γίνη αὐτὸ πρέπει νἁ μὴ ὑπάρ- 
χουν στὶς διάφορες δυτικὲς χῶρες βάσεις ἐκτοξεύσεως πυραύ- 
λων µέσου βεληνεκοῦς, οἱ ὁποῖες, ὅπως ἔχουν σήµερα τὰ πρά- 
γµατα, ἀποτελοῦν τὸ μοναδικό σχεδὸν μέσον τῆς Δύσεως, 
τὸν μοναδικὀ παράγοντα διατηρήσεως τῆς Ισορροπίας καὶ, 
ἑπομένως, τὸ καλύτερο μέσον γιὰ τὴν ἀποθάρρυνσι ἐκείνων 
πού θὰ ἐσκέπτοντο νὰ ἐξαπολύσουν ἐπίθεσι καὶ νὰ προκαλέ- 
σουν ἕναν καινούργιο καταστρεπτικὀ πόλεμο, 

Καὶ ἀκριβῶς ἐδῶ βρίσκεται τὸ μυστικὸ τοῦ «ἀνθρωπισμοῦ» 
καὶ τῆς «εἰρηνοφιλίας» τῶν κομμουνιστῶν τῆς Ἑλλάδος, τῆς 
Γαλλίας, τῆς Ἰπαλίας κτλ. Δὲν θέλουν βάσεις ὄχι γιατὶ ἡ ὕπαρ- 
ξί τους ἀποτελεῖ κίνδυνο γιὰ τὴ χώρα µας, ἀλλὰ γιατὶ ἀπὸ 
τὶς βάσεις αὐτὲς µπορεί νὰ κτυπηθῆ ἡ πραγματική τους πατρί- 
δα, ἡ Σοβ. Ἔνωσις, σὲ περίπτωσι ποὺ θὰ ἀποφάσιζε νὰ ἐπι- 
τεθῇ. Ζητοῦν τὴν κατάργησι τῶν βάσεων ὄχι γιὰ νὰ προστα- 
τεύσουν τὴν Ἑλλάδα ἢ τὴν Γαλλία, ἀλλὰ γιὰ νά προστατεύ- 
σουν τὴ Σοβ. Ἔνωσι ἀπὸ τὰ ἀντίποινα, Καὶ ἀκόμη περισσό- 
τερο γιὰ νὰ ἐξασφαλίσουν στὴ Σοβ. Ἔνωσι τὴ δυνατότητα 
νὰ μπορῇ νἁ κτυπήση χωρὶς νἁ διατρέχη τὸν κίνδυνο νά κτυ- 
πηθῆ. Ἂν οἱ βάσεις αὐτὲς ἑστρέφοντο ἐναντίον τῆς Δύσεως, 
ἂν ἦσαν σοβιετικὲς οἱ κομμουνισταί δὶν θὰ ἔβγαζαν τσιµουδιά. 
᾿Απόδειξις τὸ γεγονὸς ὅτι μόλις γίνεται λόγος γιὰ βάσεις ποὺ 
ἔχει ἡ Σοβ. Ἔνωσις στοὺς δορυφόρους, οἱ Ἕλληνες κοµµου- 
νισταὶ σπεύδουν νὰ τὰ διαψεύσουν μὲ ἀγανάκτησι, ἄσχετα 

ἂν δὲν εἶναι εἷς θέσιν νὰ γνωρίζουν τί γίνεται στὶς χῶρες αὐτές. 
Καὶ ἐπίσης τὸ γεγονὸς ὅτι µόλις ἀνηγγέλθη ἡ κατοχἡ ὑπὸ τῆς 
Σοβ. "Ενώσεως τῶν διηπειρωτικῶν βαλλιστικῶν βλημάτων, 
οἱ κομμουνισταὶ τῆς Ἑλλάδος, τῆς Γαλλίας κλπ. ὄχι µόνον 
σὰν «εἰρηνόφιλοι» καὶ «ἀνθρωπισταὶ» δὲν διεµαρτυρήθησαν 
καὶ δὲν κατεδίκασαν τὴν κατασκευἡἠ τῶν καταστρεπτικῶν 
αὐτῶν ὅπλων, ἀλλά καὶ τὰ ἐχαιρέτισαν μὲ ἀκράτητο ἐἔνθου- 
σιασμό! 

᾿Απὸ ὅλα αὐτὰ προκύπτει ὅτι ἂν ὁ ἐλεύθερος κόσμος δια- 
βρωθῆ καὶ διασπασθῆ ἀπὸ τὴν ὑπονομευτικὴ κομμουνιστικὴ 
δραστηριότητα--στὸ πλαίσιο τῆς ὁποίας ἔχει ἐξαπολυθεῖ 
καὶ ὁ θόρυβος γιά τὶς βάσεις--θὰ φθάση μπροστά στὸ μοιραῖο, 
στὸ τραγικὸ δίληµµα: ἢ νὰ ὑποταγῇ στὸν πάνοπλο κοµµου- 
νισμὸ ἢ νὰ δεχθῆ ἕναν ἐφιαλτικὸ πόλεμο κάτω ἀπὸ δυσμενέ- 
στατους γι’ αὐτὸν ὄρους. Ἡ στιγμἠ αὐτὴ θά φθάση, ὅταν ἡ 
Σοβιετικὴ Ἔνωσις--μὲ τοὺς πυρετώδεις ἐξοπλισμοὺς καὶ τὴν 
προπαγάνδα της-θὰ ἔχη ἐξασφαλίσει συντριπτικἡ ὑπεροχὴ 
ἀπέναντι ἑνὸς κόσμου ποὺ δὲν εἶχε ἀντιληφθεῖ, ὅταν ἔπρεπε, 
τί ἐσήμαιναν οἱ κατευθυνόµενοι πύρανλοι καὶ οἱ τεχνητοὶ δο- 
ρυφόροι. 

Σὲ μιὰ τέτοια περίπτωσι θά ἦταν ἐγκληματικὴ ἀφέλεια ἡ 
πίστι, ὅτι ἡ χώρα µας μποροῦσε νά βασισθῆ στὶς σοβιετικὲς 
διακηρύξεις περὶ σεβασμοῦ τῶν οὐδετέρων χωρῶν. Χωρὶς νά 
λογαριάσουμε ὅτι ἡ τυχὸν ἀνάπτνξις οὐδετεροφίλων τάσεων 
στοὺς κόλπους τῆς ᾿Ατλαντικῆς Συμμαχίας εἶναι ὁ ἀσφαλέστερος 
δρόμος πρὸς τὸν πόλεμο. Ἡ πεῖρα τοῦ χιτλερισμοῦ ἀπέδειξε 
ὅτι εἶναι τρομερά ριψοκίνδυνη ἡ καλλιέργεια σὲ ἁρπακτικοὺς 
δικτάτορες τῆς αὐταπάτης ὅτι μποροῦν νὰ κυριαρχήσουν στὸν 
κόσμο μὲ µέσο τὸν πόλεμο. 

᾽Αλλ’ ἂς δοῦμε λίγο τὸ ζήτημα αὐτό. 


“«Ἐξο ΑΠΟ Το ΝΑΤΟΙ;, 


᾿Απὸ τὴν «οὐδετερότητα» στὴ σοβιετοποίησι. 
Οἱ κομμουνισταὶ καὶ οἱ συνοδοιπόροι τους ἐπιδιώκουν τὴν 
οὐδετεροποίησι τῆς χώρας µας. Πρὸς τὸν σκοπὸν αὐτὸν συγ- 

κλίνουν αὐτὴ τὴ στιγμἠ ὅλες τους οἱ προσπάθειες. Τάσεις οὐ- 
δετερόφιλες ἐπιδιώκουν νάἁ καλλιεργήσουν στὸν ἑλληνικὸ λαό, 
εἴτε στρέφοντας ἐναντίον τοῦ ΝΑΤΟ τὴ δυσαρέσκειά του ἐξ 
αἰτίας τοῦ κυπριακοῦ, εἴτε προβάλλοντας τὸν ἐφιάλτη τῶν 
«ἀτομικῶν ἀντιποίνων», εἴτε περιγράφοντας τὰ «πλεονεκτή- 
µατα» τῆς οὐδετερότητος, 

Ποιά, ὅμως, εἶναι πραγματικἁ τὰ «πλεονεκτήματα» μιᾶς 
τέτοιας πολιτικῆς δὲν θὰ τὸ µάθωμε ἀπὸ τὴν κομμουνιστικὴ 
προπαγάνδα, ἀλλ᾽ ἀπ᾿ ὅ,τι ἀκριβῶς προσπαθεῖ νὰ κρύψη ἡ 
κομμουνιστικὴ προπαγάνδα. Καὶ ἐκεῖνο πού πρῶτα-πρῶτα 
κρύβει εἶναι οἱ ἐξοπλισμοί τοῦ κομμουνιστικοῦ στρατοπέδου, 
γιὰ τοὺς ὁποίους µιλήσαµε παραπάνω καὶ τά σχέδια ποὺ βα- 
σίζονται σ’ αὐτοὺς τοὺς ἐξοπλισμούς. "Ας θυμηθοῦμε ἔπειτα 
τὸ ἀπόσπασμα τοῦ «Νέου Κόσμου» τὸ σχετικὸ μὲ τὴν «Προ- 
γραμματικἡὴ Διακήρυξι» τοῦ ΚΚΕ. Ἐκεῖ περιέχεται ἡ σαφὴς 
προειδοποίησις ὅτι ἡ «Δημοκρατικἡ ᾽Αλλαγὴ»--στὴν ὁποία πε- 
ριλαμβάνεται ἡ οὐδετέροποίησις τῆς χώρας µας--εἶναι τὸ «πρό- 
γραμμα µίνιµουμ» τοῦ κόμματος, Ὅ,τι δηλαδὴ μᾶς συνιστοῦν 
σήµερα ὥς καλύτερο, γι’ αὐτοὺς δὲν εἶναι παρὰ ἕνα βῆμα πρὸς 
κάτι «ἀκόμη καλύτερο»: τὴν µεταβολἡ τῆς Ἑλλάδος σὲ σοβιε- 
τικὸ καὶ βουλγαρικὸ δορυφόρο. ᾽Αλλ᾽ ἂς ἐξετάσωμε τοὺς τρό- 
πους μὲ τοὺς ὁποίους θὰ ἐπιτευχθῆ αὐτὸ τὸ ἐπιθυμητὸ ἀπὸ τὸ 
ΚΚΕ ἀποτέλεσμα. 

ὍὉ ἕνας τρόπος εἶναι νὰ παρασυρθῆ ἕνα σημαντικό µέρος 
τοῦ ἑλληνικοῦ λαοῦ μὲ τὸ σύνθημα τῆς «οὐδετερότητος» στὴν 
ἐν ἀγνοίᾳ του ὑποστήριξι τῆς κομμουνιστικῆς πολιτικῆς, ὅπως 
τόσοι καὶ τόσοι πατριῶτες εἶχαν παρασυρθεῖ στὶς γραμμὲς τοῦ 
ΚΚΕ, μὲ τὸ σύνθημα τοῦ «ἐθνικοσπελευθερωτικοῦ» ἀγῶνος, 
κατά τὴ διάρκεια τῆς κατοχῆς, Σὲ μιὰ τέτοια περίπτωσι τὸ ΚΚΕ 
μποροῦσε νὰ βγῆ ξαφνικἁ ἀρκετὰ ἐνισχυμένο, ὥστε νὰ ἐπιδιώ- 
ξη τὴν κατάληψι τῆς ἐξουσίας μὲ τὶς γνωστὲς «ὁμαλοδημοκρα- 
τικὲς» μεθόδους, Καὶ φυσικά, ἂν ἐπετύγχανε τὸ σκοπό του, οἱ 
ἀνύποπτοι «οὐδετερόφιλοι» θά ξυπνοῦσαν µέσα σὲ μιὰ κατά- 
στασι ὅπου ἡ οὐδετεροφιλία θεωρεῖται ὡς τὸ φοβερώτερο ἔγ- 
κλημα, 'Ὁ Διεθνῆς Κομμουνισμὸς προσπαθεῖ νὰ οὐδετεροποιήση 
τὰ κράτη ποὺ συμμετέχουν στὸ ἀμυντικὸ σύστημα τοῦ ἐλευθέ- 

ρου κόσμου, ἀλλά ὄχι βέβαια καὶ τὰ κράτη τοῦ ᾿Ανατολικοῦ 
Συνασπισμοῦ. Ἡ τραγικἡ τύχη τῆς Οὐγγαρίας ἀποτελεῖ σα- 
φἒῆ προειδοποίησι γιά κάθε λαὸ τοῦ Παραπετάσματος ποὺ θὰ 
πολµήση νὰ στραφῆ πρὸς τὴν οὐδετερότητα. Αὐτὴ ἀνέκοψε 
καὶ τὴν ὁρμὴ μὲ τὴν ὁποία οἱ Πολωνοὶ εἶχαν τραπεῖ πρὸς αὐτὴ 
τὴν κατεύθυνσι. 

Ὁ ἄλλος τρόπος εἶναι ἡ κατάληψις τῆς οὐδετεροποιημένης 
Ἑλλάδος ἀπὸ τὰ στρατεύματα τοῦ ᾿Ανατολικοῦ Συνασπισμοῦ. 
Τὴν ἐπίθεσι θὰ διευκολύνη καὶ ἡ ἀνατρεπτικὴ δράσι τῶν κοµ- 
μουνιστῶν, ποὺ ἔχουν ἐν τῷ μεταξὺ ἀποθρασυνθῆ, στὸ ἐσώ- 
τερικὸ τῆς χώρας. 

Πρὶν βιαστῆ κανεὶς νὰ ἀποκλείση τὸ ἐνδεχόμενο αὐτό, ἂς 
λάβη ὑπ' ὄψι του τὰ ἑξῆς: 


Οἱ «οὐδέτεροι» λεία τοῦ Ἠομμουνισμοῦ. 

Τὰ σύγχρονα µέσα καταστροφῆς, ἐνῶ ἀπὸ τὴ μιά άποµα- 
κρύνουν τὴν ἀπειλὴ μιᾶς παγκοσμίου συρράξεως--ἐφ᾽ ὅσον βέ- 
βαια ὑπάρχει Ισορροπία δυνάµεων--ἀπὸ τὴν ἄλλη, ὄχι µόνον 
δὲν ἐμποδίζουν, ἀλλά καὶ καθιστοῦν, σὲ ὡρισμένες περιπτώσεις 
πιθανότερη τὴ διεξαγωγἡ τοπικῶν πολέμων, γιὰ νὰ μὴν ποῦμε 
τοὺς διευκολύνουν ! 

Ἡ σοβιετικὴ ἐπέμβασις στὴν Οὐγγαρία μᾶς προσφέρει 
ἕνα πολὺ χαρακτηριστικὀ παράδειγµα ἐπὶ τοῦ προκειµένου. 
Οἱ Ηνωμένες Πολιτεῖες ἀπέφυγαν νὰ βοηθήσουν τὸν οὐγγρικὸ 
λαό, μπροστά στὸν κίνδυνο νὰ γενικευθῆ ἡ σύρραξις. 

Γενικά, ὅμως, οἱ Δυτικὲς δημοκρατίες εἶναι δυσκίνητες στὴν 
ἀντιμετώπισι μιᾶς ἐπεκτατικῆς πολιτικῆς, ὅταν ἡ πολιτικὴ 
αὐτὴ δὲν τὶς θίγει ἄμεσα ἢ δὲν θίγει ἕναν ἀμυντικὸ ὀργανισμὸ 
στὸν ὁποῖο συμμετέχουν. Αὐτὸ τὸ ἐκμεταλλεύθηκαν τόσον ὁ 
Χίτλερ ὅσο καὶ ὁ Στάλιν. Οἱ σημερινοὶ σοβιετικοὶ ἡγέται ἕλ- 
πίζουν ὅτι ἡ αὐξανομένη καταστρεπτικότητα τῶν συγχρόνων 
µέσων καταστροφῆς θά µεγαλώση τοὺς δισταγμοὺς τῶν Δυ- 
τικῶν σὲ περίπτωσι περιορισμένων σοβιετικῶν ἐπιχειρήσεων. 
Δὲν ἀμφιβάλλουν, ὅμως, ὅτι δὲν θά συναντήσουν κανένα δι- 
σταγµό, ἄν τολµήσουν νὰ ἐπιτεθοῦν ἐναντίον χώρας ποὺ ἀνή- 
κει στὸ ἁμυντικὸ σύστηµα τῆς Δύσεως, Γιατί τὸ ἀμυντικὸ αὖ- 

τὸ σύστηµα θἀ τεθῆ σὲ κίνησι, χωρὶς νά χρειασθῆ νὰ περάση 
ἀπὸ τὴν ἔγκρισι τῆς κοινῆς γνώμης καὶ τῶν κοινοβουλίων. 
Ἡ ἔγκρισις αὐτὴ ἔχει ἤδη δοθεῖ. 

Αὐτός, προφανῶς, εἶναι ἕνας ἀπὸ τοὺς σοβαρότερους λό- 
γους γιὰ τοὺς ὁποίους ἡ κομμουνιστικὴ προπαγάνδα κατα- 
βάλλει τόσες προσπάθειες γιὰ νὰ οὐδετεροποιήση ὅσο τὸ δυ- 
νατὸν περισσότερες χῶρες ἔξω ἀπὸ τὸ Παραπέτασµα. Μ᾿ αὐτὸν 
τὸν τρόπο ὄχι µόνον ἐξασθενίζει τὸ δυτικὸ ἁμυντικὸ σύστημα, 
ἀλλὰ δημιουργεῖ καὶ τὶς πρὀὐποθέσεις μιᾶς ἀμέσου ἢ ἐμμέ- 
σου σοβιετικής ἐπεμβάσεως στὴν οὐδετεροποιημένη Χώρα. 
Καΐ, ἂν ἡ χώρα αὐτὴ δεχθῆ τελικἁ τὴν ἐπίθεσι, θὰ ριψοκινδυ- 
νεύσουν, ἡ κοινἠ γνώµη καὶ τὰ δυτικἀ Κοινοβούλια, ἕναν γε- 
νικὸ πόλεμο γιὰ νἁ σωθῆ μιὰ οὐδέτερη χώρα; Δὲν εἶναι βέβαιο. 
Ἡ περίπτωσι τῆς Οὐγγαρίας, θά πρέπει νὰ ἔπεισε τὸν Κρούσ- 
τσεφ, ὅτι κερδισµένος εν ἐκεῖνος ποὺ κτυπᾶ ἀποφασιστικὰ 
καὶ δημιουργεῖ τετελεσμµένα γεγονότα, πρὶν ὠριμάσουν στὴ 
Δύσι οἱ προὔποθέσεις γιὰ τὴν παροχἡ βοηθείας, 

Παρόμοια «τετελεσμένα γεγονότα» προσπαθεῖ νὰ προε- 
τοιµάση στὴ χώρα µας καὶ ἀλλοῦ ἡ κομμουνιστικὴ προπα- 
γάνδα, μὲ τὸν ἐκφοβισμὸ καὶ τὸ σύνθημα τῆς «οὐδετερότητας». 
Σὲ μιὰ τέτοια περίπτωσι, δὲν ἀμφιβάλλομε ὅτι ϐ᾽ ἀντιλαμβά- 


νονταν πιὰ ὅλοι τὰ απλεονεκτήµατα» τῆς «οὐδετερότητας». 
᾽Αλλὰ τότε θὰ ἦταν πολὺ ἀργά... 


Ιωστόσο, ὑπάρχει ἕνας τρόπος γιά νἁ μᾶς πείσουν οἱ κοµ- 
μουνισταὶ περὶ τῶν ἀγαθῶν τῆς οὐδετερότητος: ν᾿ ἀκολουθή- 
σουν πρῶτοι τὴν πολιτικὴ αὐτὴ οἱ «σύντροφοί» των τοῦ Πα- 
ῥαπετάσματος. Ὅσο αὐτοὶ θὰ καταδικάζουν τὴν οὐδετερό- 
τητα ὡς ἔγκλημα, ὅταν ἐμφανίζεται στὶς γραμμές τους, ἄλλο 
τόσο ἐμεῖς θὰ δικαιούµεθα νὰ χαρακτηρίζωµε ὡς ὑποκριτικὴ τὴν 
«οὐδετοφιλία» τῶν ἐδῶ «συντρόφων» καὶ συνοδοιπόρων τους. 


Ἡ ““ΔΗΜΟΕΡΑΤΙΚΟΠΟΙΗΣΗ ΤΟΥ ΕΣΩΤΕΡΙ- 
ΚΟΥ ΚΑΘΕΣΤΩΤΟΣ ΤΗΣ ΧΩΡΑΣ,, 


Πρὸς τὴ δικτατορία διὰ τοῦ...κοινοβουλευτισμοῦ. 
Σὲ κάθε μὴ κομµουνιστικὴ χώρα οἱ κομμουνισταὶ ἐνδιαφέ- 
ρονται γιὰ τὴν ὕπαρξι τῶν δημοκρατικῶν ἐλευθεριῶν ποὺ 

ἐξασφαλίζει τὸ κοινοβουλευτικὸ καθεστώς. Προσπαθοῦν µά- 
λιστα νὰ διευρύνουν ὅσο μποροῦν αὐτὲς τὶς ἐλευθερίες, γιά νὰ 
ἐξασφαλίσουν πλήρη ἀσυδοσία στὴν ἀνατρεπτικὴ τους δράσι, 
Όταν μιὰ δημοκρατία ὑποχρεωθῆ νὰ πάρη ὁρισμένα µέτρα 
ἐναντίον αὐτῆς τῆς δράσεως--ὅπως συνέβη στὴ χώρα µας ὅπου 
τὸ ΚΚΕ ἐτέθη ἐκτὸς νόµου, λόγῳ τῶν δύο ἐνόπλων ἀποπειρῶν 
του νὰ καταλάβη διὰ τῆς βίας τὴν ἐξουσία--οὶ κομμουνισταὶ 
φωνάζουν ὅτι «παραβιάζεται τὸ Σύνταγμα τῆς χώρας», ὅτι 
«τὸ κοινοβουλευτικὸ καθεστὼς δὲν λειτουργεῖ κανονικά», ὅτι 
«πρέπει νὰ καταργηθοῦν τὰ ἀνελεύθερα µέτρα». Ἐμφανίζονται 
ἔτσι ὣς ὑπέρμαχοι τῶν δημοκρατικῶν ἐλευθεριῶν, ὡς ὑπέρ- 
µαχοι ἑνὸς καθεστῶτος ποὺ ἀγωνίζονται, ἐν τούτοις, νά ἀνα- 
τρέψουν. Οἱ «θέσεις» τοῦ Β΄ Συνεδρίου τῆς Κομμουνιστικῆς Διε- 
θνοῦς καθορίζουν ὡς ἑξῆς τὴ στάσι τῶν κομμουνιστικῶν κομ- 
µάτων ἀπέναντι τῆς κοινοβουλευτικῆς δημοκρατίας: 


«Τὸ κομμουνιστικὀ κόμμα” μπαίνει΄µέσα στὴ]Βουλὴ ὄχι 
γιὰ νὰ κάµη δράση ἐποικοδομητική, ἀλλὰ γιά νἁ ὑπο- 
σκάψη ἀπὸ µέσα τὴν κυβερνητικἡ µηχανἡ καὶ τὴν ἴδια 

τὴ Βουλή», 

«Ἡ κοινοβουλευτικἡ αὐτὴ δράση συνίσταται ρίώ 
στὴ χρησιμοποίηση τοῦ κοινοβουλευτικοῦ βήματος γιά 
τὸ σκοπὸ ἐπαναστατικῆς προπαγάνδας, γιὰ τὴν καταγ- 
γελία τῶν στρατηγηµάτων τοῦ ἀντιπάλου, γιὰ τὴν πο- 
λιτικὴ συγκέντρωσι τῶν μαζῶν κλπ». 


ο . 


«Μόλις τελειώσουν οἱ ἐκλογές, ἡ ὀργάνωση τῆς Κοινο- 
βουλευτικῆς 'Ὁμάδας πρέπει νὰ βρεθῆ τελείως στὰ χέρια 
τῆς Κεντρικῆς ᾿Ἐπιτροπῆς τοῦ Κόμματος, ἁδιάφορο ἂν 
ἡ Κ.Ε. εἶναι νόμιμη ἢ παράνομη». 


ο ο ο ο ὍὍὑοὑὍὑ ο οὑο ου ο 


«Νομοσχέδια καθαρά ἐπιδεικτικά καὶ καμωμένα ὄχι γιά 
νὰ γίνωνται δεκτά ἀπὸ τὴν ἀστικὴ τάξη, ἀλλά γιὰ προ- 
παγάνδα καὶ ζύμωσι, μποροῦν νὰ ὑποβάλωνται μὲ τὶς 
ὁδηγίες τῆς Κεντρικῆς ᾿Επιτροπῆς». 


λα 1. 

«Κάθε κομµουνιστὴς βουλευτὴς πρέπει νἁ συνδυάζη τὴν 
παράνομη μὲ τὴ νόµιµη δράση. Στὶς χῶρες ὅπου οἱ κοµ- 
μουνιστὲς βουλευτὲς ἔχουν ἀκόμη, σύµφωνα μὲ τοὺς άστι- 
κοὺς νόμους, τὴ βουλευτικἡ ἀσνυλία, πρέπει νὰ χρησιµο- 
ποιοῦν τὴν ἀσυλία αὐτὴ γιὰ τὴν παράνομη ὀργάνωση 
καὶ δράση τοῦ Κόμματος». 

«Κάθε κομμουνιστὴς βουλευτὴς πρέπει νὰ καταλάβη 
καλὰ ὅτι δὲν εἶναι νομοθέτης ποὺ πρέπει νὰ συνεννοηθῆ 
μὲ ἄλλους νοµοθέτες, ἀλλὰ προπαγανδιστὴς τοῦ Κόμμα- 
τος. Ὁ κομµουνιστὴς βουλευτὴς εἶναι ὑπεύθνυνος ὄχι ἀπέ- 
ναντι στὴν ἀνώνυμη μάζα τῶν ἐκλογέων, ἀλλὰ μπροστὰ 
στὸ κομμουνιστικὸ κόμμα, νόμιμο ἢ παράνομο». 

«Ἐν τούτοις δὲν πρέπει νὰ συµπεράνωμε ὅτι εἶναι 
ἀνάγκη νὰ καταφεύγωµε σὲ ὅλες τὶς περιπτώσεις στὴν 
κοινοβουλευτικἡ δράση. Αὐτὸ εἶναι ζήτημα τακτικῆς. 
Μπορεῖ νὰ συμβῆ, ἓν ἀνάγκη, νὰ ἐγκαταλείψωμε τὸ Κοι- 
νοβούλιο... Σὲ ἄλλες περιστάσεις ἐνδιαφέρει νὰ μποῦκο- 
τάρωμµε τὶς ἐκλογές... Τὸ μποῦκοτάρισμα τῶν ἐκλογῶν 
καὶ ἡ ἔξοδος ἁπὸ τὴ Βουλὴ εἶναι κατάλληλα ὅταν εἶναι 
ἀμέσως δυνατἡ ἡ προσφυγἡ στὸν ἔνοπλο ἀγώνα γιὰ τὴν 
ἐξουσία». 

Τὸ τελευταῖο αὐτὸ ἔκανε τὸ ΚΚΕ κατά τὶς παραμονὲς τῶν 
Δεκεμβριανῶν καὶ τοῦ συµµοριτοπολέμου. Στὴν πρώτη πε- 
ρίπτωσι τράβηξε τοὺς ὑπουργοὺς του ἀπὸ τὴν κυβέρνησι 
καὶ στὴ δεύτερη κήρυξε ἀποχὴ ἀπὸ τὶς ἐκλογές. 


"Ἡ «ἀνώτερη δημοκρατία». 

Μὲ τί τώρα ϐ᾽ ἀντικαταστήσουν οἱ κομμουνισταὶ τὸν κοι- 
νοβουλευτισμὸ τὸ εἴδαμε ὅταν ἀναφερθήκαμε στὶς ἀπώτερες 
ἐπιδιώξεις τους, Σκοπός τους εἶναι ἡ ἐπιβολὴ τῆς λεγομένης 
«δικτατορίας τοῦ προλεταριάτου», τὴν ὁποίαν ὡστόσο ἐμ- 
φανίζουν ὡς µίαν «ἀνώτερη μορφὴ δημοκρατίας». Σὲ τί συνί- 
σταται, ὅμως, αὐτὴ ἡ δηµοκρατία μᾶς δόθηκε ἡ εὐκαιρία νά 
τὸ διαπιστώσωµε ἀπὸ τὰ ἐπίσημα κείµενα--ϕανερά καὶ µνυστι- 

κά--τοῦ 20οῦ Συνεδρίου τοῦ σοβιετικοῦ Κ.Κ. ποὺ ἀπεκάλυψεν 
τὴν ὕπαρξι τρομοκρατίας, ὁλοκληρωτικοῦ ἐλέγχου, στρατο- 
πέδων συγκεντρώσεως, χαμηλὸ βιοτικὸ ἐπίπεδο κλπ. Μᾶς 
δόθηκε ἐπίσης ἡ εὐκαιρία νὰ τὸ διαπιστώσωµε κατὰ τὰ γεγο- 
νότα τῆς Οὐγγαρίας καὶ τῆς Πολωνίας. Μᾶς τὸ φανέρωσαν τὰ 
ἱκατομμύρια τῶν Γερμανῶν καὶ τῶν ἄλλων φυγάδων ποὺ ἐγ- 
κατέλειψαν τὸν «σοσιαλιστικὀ παράδεισο» γιὰ νὰ καταφύγουν 
μὲ κίνδυνο τῆς ζωῆς των στὴν «καπιταλιστικἡ κόλαση». Μᾶς 
τὸ φανέρωσαν, τέλος, οἱ χιλιάδες τῶν Ἑλλήνων πρώην κομ- 
μουνιστῶν καὶ τῶν ὑπολειμμάτων τῆς παλιᾶς µειονότητος τῆς 
Ρωσίας, πού ἐπαναπατρίσθηκαν κατὰ τὰ τελευταῖα χρόνια. 

Δὲν εἶναι, ὅμως, µόνον τὰ ἀναμφισβήτητα αὐτὰ γεγονότα 
ποὺ ἁποκαλύπτουν τὸ εἶδος τῆς «δημοκρατίας» ὑπὲρ τοῦ ὁ- 
ποίου ἀγωνίζονται οἱ κομμουνισταί, Εἶναι καὶ ὁ θεμελιώδης 
Νόμος τοῦ Σοβιετικοῦ Κράτους! Τὸ ἄρθρο 125 τοῦ σοβιετικοῦ 
Συντάγματος γράφει: 


«Σύμφωνα μὲ τὰ συμφέροντα τῶν ἐργαζομένων καὶ γιὰ 

τὴν ἐνίσχυσι τοῦ σοσιαλιστικοῦ συστήµατος, ὁ νόμος 
πο ἐξασφαλίζει στοὺς πολῖτες τῆς Σοβιετικῆς Ενώσεως: 

--Τὴν ἐλευθερία τοῦ λόγου 
-“Τὴν ἐλευθερία τοῦ τύπου 
--Τὴν ἐλευθερία τῶν συνελεύσεων 
--Τὴν ἐλευθερία τῆς παρελάσεως καὶ διαδηλώσεως στοὺς 
δρόμους». 

Ἂν προσέξωµε λίγο τὴν διατύπωσι τοῦ ἄρθρου αὐτοῦ, 
δὲν θὰ δυσκολευθοῦμµε νὰ διαπιστώσουμε ὅτι, οἱ ἐλευθερίες ποὺ 
ὑπόσχεται, οὐσιαστικὰ ἀναιροῦνται ἀπὸ τὸν δεσμευτικὸ ὅρο 
ποὺ θέτει στὴν ἀρχή. Πραγματικά ἡ «ἐλευθερία» τοῦ λόγου, 
τοῦ τύπου κλπ. παρέχεται μόνον γιὰ τὴν ἐνίσχυσι 
τοῦ σοοιαλιστικοῦ συστήµατος», Ληλαδή, ἑ- 
λεύθερα μποροῦν νἁ ἐκφράζωνται, νὰ συγκεντρώνωνται καὶ νὰ 
διαδηλώνουν στοὺς δρόµους µόνον ἔσοι ἐργάζονται ὑπὲρ τῆς 
ἐνισχύσεως τοῦ σοβιετικοῦ καθεστῶτος. 

Μάλιστα, γιὰ νὰ κατοχυρώση προφανῶς αὐτὸ τὸ εἶδος τῆς 
«ἐλευθερίας» τὸ Σοβιετικὸ Σύνταγμα, προβλέπει ἕνα σύστηµα 


39 


ἐλέγχου καὶ κατευθύνσεως τῆς δραστηριότητος τῶν πολιτῶν 
ποὺ φαίνεται καθαρά οτὸ ἄρθρο 126. Τὸ ἄρθρο αὐτὸ ποὺ πρὲ- 
πει νὰ προσέξωµε ἰδιαίτερα τὴ διατύπωσί του γράφει: 


«... ἐξασφαλίζεται στοὺς πολῖτες τῆς Σοβιετικῆς Ἑνώ- 
σεως τὸ δικαίωµα νὰ ἐνώνωνται στὶς κοινωνικὲς ὀργανώ- 
σεις, ἐπαγγελματικὰ συνδικἄᾶτα, συνεργατικὲς ἑνώσεις, 
ὀργανώσεις νεολαίας, ὀργανώσεις σωματικῆς ἀγωγῆς 
καὶ ἁμύνης, πολιτιστικές, τεχνικὲς καὶ ἐπιστημονικές ἑ- 
ταιρεῖες, ἐνῶ παράλληλα οἱ πιὸ συνειδητοὶ καὶ πιὸ δρα- 
στήριοι πολῖτες ἀπὸ τὴν ἐργατικἡ τάξη καὶ ἀπὸ τὰ ἄλλα 
στρώματα τῶν ἐργοζομένων, ἑνώνονται στὸ Κομµουνι- 
στικὀ Κόμμα τῆς Σοβιετικῆς Ρωσίας, ποὺ ἀντιπροσω- 
πεύει τὸν ἡγετικὸ πυρῆνα ὅλων τῶν ὁρ- 
γανώςεων τῶν ἑἐργαζομένων, εἴτετῶν 
Κρατικῶν εἴἶτε τῶν Κοινωνικῶν». 


Ἔτσι, ἔχομε ἀπὸ τὴ µία τὸ λαό, ὁ ὁποῖος ἔχει δῆθεν τὸ δι- 
καίωμα, ἀλλὰ στὴν πραγματικότητα τὴν ὑποχρέωσι, νὰ συµ- 
µετέχη στὶς προαναφερθεῖσες ὀργανώσεις καὶ ἀπὸ τὴν ἄλλη 
τοὺς «επιὸ συνειδητοὺς καὶ τοὺς πιό δραστήριους» πολῖτες, 
δηλαδἡ τὰ µέλη τοῦ κόµµατος ποὺ ἀποτελοῦν τὸν ἡγετικὸ 
πυρῆνα ὅλων τῶν ἐργαζομένων ὀργανώσεων. Καὶ νά πῶς 
ἀπολαμβάνουν οἱ σοβιετικοὶ πολῖτες τοῦ «δικαιώματος» ποὺ 
τοὺς παρέχει τὸ 126 ἄρθρο τοῦ Συντάγματος: Μέσα σὲ κάθε 
Σοβιέτ, ὅπως καὶ µέσα σὲ κάθε ἐργατικὸ συνδικᾶτο, ἐργοστά- 
σιο, κολλεκτιβιστικὸ ἀγρόκτημα, ὀργάνωσι νεολαίας, άθλη- 
τικὸ σωματεῖο, ἢ σύλλογο συγγραφέων καὶ ἐπιστημόνων, 
ὑπάρχει ἕνας κομματικὸς πυρὴν ποὺ ἀποτελεῖται ἀπὸ 3 ἢ καὶ 
περισσότερα µέλη τοῦ Κόμματος. Ἔργο τους εἶναι νὰ ἐπιβάλ- 
λουν τὴν πολιτικἡ τοῦ Κόμματος µέσα στὰ Σοβιέτ ἢ στὴν ὁρ- 
γάνωσι καὶ νὰ βεβαιώνωνται ὅτι ἐφαρμόζεται. "ώστε, τά Σο- 
βιέτ, ἢ ἡ ὀργάνωσις, δὲν ἀκολουθοῦν δική τους πολιτική, οὔτε 
παίρνουν δικές τους ἀποφάσεις. ᾽Απλῶς ἐκτελοῦν τὴν πολιτικὴ 
τοῦ Κόμματος καὶ τὶς ἀποφάσεις τοῦ Κόμματος, χωρὶς νὰ µπο- 
ροῦν νἁ ἑλέγξουν. 

Αὐτὴ εἶναι ἡ «ἀνώτερη» µορφὴ δημοκρατίας ποὺ ὑπόσχον- 

ται οἱ κομμουνισταί. Καὶ οἱ µόνοι δρόμοι γιά νὰ γλυτώση κα- 
νεὶς ἀπ αὐτήν, ὅταν δοκιµάση τὴν «ἀνωτερότητάν» της,εἶναι 
ὁ δρόμος ποὺ ἀκολούθησαν οἱ Οὗγγροι τὸν ᾿Ὀκτώβριο τοῦ 
1956 καὶ ὁ δρόμος ποὺ ἀκολούθησαν οἱ Γερμανοὶ καὶ ἄλλοι 
ποὺ ἐγκατέλειψαν τὸ Παραπέτασμα. 
ΗΤΕΝΙΚΗ ΑΜΝΗΣΤΙΑ - ΝΟΜΙΜΟΠΟΤΗΣΙΣ 
ΤΟΥ Κ.Κ.Ε.,, 
χιῶς θὰ ἔδινε ἀμνηστία τὸ Κ.Κ.Ε. 


Αὐτὰ εἶναι τὰ δύο ἄμεσα βασικἁ µέτρα ποὺ θὰ ἔπρεπε, 
κατὰ τὴ γνώμη τῶν κομμουνιστῶν νὰ πάρη τὸ ἑλληνικὸ Κρά- 
τος, γιὰ νὰ προχωρήση στὸ δρόµο τῆς «Δημοκρατικοποιή- 
σεως τοῦ ἐσωτερικοῦ καθεστῶτος τῆς χώρας», Βέβαια, ἀπὸ τὸ 
σημεῖο αὐτὸ ὡς τὴ «δικτατορία τοῦ προλεταριάτου» µεσολα- 
βεῖ κάποια ἀπόστασις. ᾽Αλλά οἱ κομμουνισταὶ εἶναι πρὸς τὸ 
παρὸν.., ὁλιγαρκεῖς ! 

Ἂς ἀρχίσωμε, ὅμως, ἀπὸ τὸ ζήτημα τῆς «γενικῆς ἄμνη- 
στίας». Δὲν θά ἦτο ἄσκοπο νὰ δοῦμε πρῶτα πῶς θὰ ἔδινε ἅμνη- 
Ότία τὸ ΚΚΕ στοὺς πολιτικοὺς ἀντιπάλους, σὲ περίπτωσι 
ἐπικρατήσεώς του, 

ῶς γνωστόν, οἱ ἐδῶ ὑπέρμαχοι τῆς γενικῆς καὶ ἄνευ ὅρων 
ἀμνηστίας ὑποστηρίζουν τὴν ἄποψι ὅτι ἡ ἐμμονὴ ὥρισμένων 
ἀτόμων στὶς ἀνατρεπτικές τους ἀντιλήψεις, ποὺ σημαίνουν 
κατάλνυσι τῶν σημερινῶν δημοκρατικῶν θεσμῶν, δὲν πρέπει 
ν᾿ ἀποτελῆ κώλυμα γιὰ τὴν ἀπελευθέρωσί τους. Ἔχει, ὅμως, 
τὴν ἴδια γνώµη καὶ τὸ Κόμμα ἐκεῖνο τοῦ ὁποίου οἱ ὁπαδοί ἐμ- 
φοροῦνται ἀπ᾿ αὐτὲς τὶς ἀνατρετττικὲς ἀρχές; 

Τὴν ἀπάντησι στὰ ἐρωτήματα αὐτὰ τὴν δίνει ὁ «Νόμος» 
22 τοῦ 1949 τῆς «Προσωρινῆς Δημοκρατικῆς Κυβέρνησης» 
τοῦ Βουνοῦ, 

“Ο «Νόμος» αὐτὸς ἀναφέρει ἐπὶ λέξει τὰ ἑξῆς; 

Ἔχοντας ὑπ᾿ ὄψει τὴν ἀπὸ 23 Δεκέμβρη 1947 ἵδρυτι- 
κἡὴ πράξη τῆς Προσωρινῆς Δημοκρατικῆς Κυβέρνησης. 


Αποφασίζουμε 


ρθρο Ἰ. 
᾽Αμνηστεύονται ὅλα τὰ πολιτικἁ καὶ κοινὰ ἀδικήματα 


4] 


ποὺ διαπράχθηκαν ἀπὸ ὁποιοδήποτε πρόσωπο µέχρι σἠ- 
μερα. ᾿Ἐξαιροῦνται µόνο οἱ ἀρχιεγκληματίες: 1) Παῦλος Γλύξ- 
µπουργκ 2) Φρειδερίκη Γλύξμπουργκ 3) Αλέξανδρος Παπά- 
γος 4) Θρασύβουλος Τσακαλῶτος 5) Θωμᾶς Πετζόπουλος ϐ) 
Θεμιστοκλῆς Σοφούλης, 7) Κωνσταντῖνος Τσαλδάρης ϐ) Κων- 
σταντῖνος Ρέντης 9) Σπῦρος Μαρκεζίνης 10) Σοφοκλῆς Βενι- 
ζέλος 11) Παναγιώτης Κανελλόπουλος 12) Ναπολέων Ζέρβας 
13) Στυλιανὸς Γονατᾶς 14) Γεώργιος Παπανδρέου 15) Θεόδω- 
ῥρος Τουρκοβασίλης 16) ᾽Αλέξανδρος Διομήδης 17) Γεώργιος 
Πεσματζόγλου 18) Μποδοσάκης ᾿Αθανασιάδης. 
ρθρο 2. 

Ἡ ἀμνηστία δὶν ἰσχύει γιὰ πρόσωπα ποὺ συνεχίζουν τὴν 
ἀντιλαϊκὴ ἐγκληματικὴ δράση τους...». 

Ἐπακολουθοῦν τρία ἀκόμα ἄρθρα σχετικἁ μὲ τὸν τρόπο 
ἐφαρμογῆς τοῦ «Νόμου» καὶ ἔπονται οἱ ὑπογραφὲς τῶν μελῶν 
τῆς Ψψευδοκυβερνήσεως τοῦ Βουνοῦ μεταξύ τῶν ὁποίων τοῦ 
Γκρόζου, Παρτσαλίδη, Ρούσου, καὶ Στρίγγου, ποὺ ἐμφανίζον- 
ται σήµερα ὡς ἡγέται τοῦ Κ.Κ.Ε. καὶ ἀνακαινισταί του. 

Ιδιαίτερη σημασία ἔχει τὸ δεύτερο ἄρθρο τοῦ «Νόμου», 
ποὺ σηµαίνει ὅτι τῆς γινικῆς ἀμνηστίας ἐξαιροῦνται ὅλα τὰ 
ἄτομα ποὺ θὰ ἐπιμείνουν μετὰ τὴν ἐπικράτησι τοῦ Κ.Κ.Ε. 
ν᾿ ἀκολουθοῦν διαφορετικἡ πολιτικἡ ἀπὸ τὴ δική του. Καὶ ἂς 
μὴ φαντασθῆ κανεὶς ὅτι ὁ τρόπος, μὲ τὸν ὁποῖον ἔθετε τὸ θέµα 
τῆς ἀμνηστίας τοῦ Κ.Κ.Ε. κατὰ τὸ 1949, ἔχει παύσει ν᾿ άντα- 
ποκρίνεται στὶς σημερινές του προθέσεις, 

Τὸ παράδειγµα τῶν κομμουνιστικῶν καθεστώτων. 

Σὲ ὅσες χῶρες ἐπικράτησε ὁ κομμουνισμὸς μετὰ τὸν πόλεμο 
καὶ πιό πολὺ στὴ Σοβιετικὴ Ἔνωσι ἑκατομμύρια ἀτόμων ἑξα- 
κολουθοῦν νὰ κρατοῦνται στὶς φυλακὲς καὶ τὰ στρατόπεδα 
συγκεντρώσεως, ὄχι γιατὶ ἕδρασαν ἐνόπλως--πρᾶγμα ποὺ θὰ 
ἦταν ἀπολύτως δικαιολογηµένο στὶς συνθῆκες τοῦ ἀνελεύθερου 
ὁλοκληρωτικοῦ καθεστῶτος ἀλλὰ γιατὶ ἁπλῶς δὲν ἐνέπνεαν 
ἐμπιστοσύνη στὴν κομμουνιστικὴἡ δικτατορία ἡ τῆς ἦταν 


ἀπαραίτητα, ὡς φθηνἠ ἐργατικὴ δύναμι, 
Πάρα πολλὰ ἀπ᾿ αὐτὰ τὰ ἄτομα κρατοῦνται, γιατὶ ἔδη- 

µιούργησαν στὶς κομμουνιστικὲς ᾿Αρχὲς τὴν ὑπόνοια ὅτι δια- 
πνέονται ἀπὸ τὶς ἀρχὲς τῆς ἀστικῆς δημοκρατίας. Ὅτι δια- 
πνέονται, δηλαδή, ἀπὸ τὶς ἀρχὲς ποὺ ἐπικαλοῦνται οἱ ὑπέρ- 
µαχοι τῆς ἄνευ ὅρων ἀμνηστίας γιά τὴν ἀπελευθέρωσι τῶν 
κρατουμένων κομμουνιστῶν. 

Στὴν ᾽Αλβανία εἰδικώτερα εἶναι ἐκτοπισμένα περὶ τὰ 14.000 
ἅτομα στὰ στρατόπεδα ᾿Αλεσίου, Κούκς, Δυρραχίου καὶ Βε- 
ρατίου γιατὶ εἶναι... Ἕλληνες. Στὴ Σοβιετικὴ Ἔνωσι χωρὶς 
κανένα λόγο εἶναι ἐκτοπισμένοι δεκάδες χιλιάδων Ἑλλήνων 
στὸ Καζαχστὰν ἀπὸ τὸ 1949. 

Καΐ, ἑνῶ στὶς ἀρχὲς ᾿Ιανουαρίου τοῦ 1956 ἔγινε λόγος γιὰ 
τὴν ἐπαναφορὰ στὶς ἑστίες τους πέντε ἀπὸ τὶς 8 μειονότητες 
ποὺ ἐκτοπίσθηκαν ὁμαδικῶς στὶς βορειοανατολικὲς περιοχὲς 
τῆς Σοβιετικῆς Ενώσεως, δὲν ἐλέχθη τίποτε σχετικῶς μὲ τὴν 
τύχη τῶν Ἑλλήνων τοῦ Καυκάσου, τῶν Τατάρων, τῆς Κρι- 
µαίας καὶ τῶν Γερμανῶν τοῦ Βόλγα. Οἱ τελευταῖοι μάλιστα, 
ἀφοῦ ὑπέστησαν ἀγρίους διωγμούς, ἐξακολουθοῦν νὰ ζοῦν σὲ 
στρᾶτόπεδα καταναγκαστικῆς ἐργασίας. 

:Αὐτὴ εἶναι ἡ «ἀμνηστία», ποὺ ἐπικαλοῦνται στὰ ἐπιχειρή- 
µατά τους οἱ ἐδῶ ὑπέρμαχοι τῆς ἄνευ ὅρων καὶ ἐγγυήσεων 
ἀπελευθερώσεως τῶν δεδηλωμένων ἀνατροπέων καὶ ἐμπρη- 
στῶν τῆς ἡσυχίας καὶ ἀσφαλείας τοῦ ἑλληνικοῦ λαοῦ. Καὶ, 
ἂν οἱ κύριοι αὐτοὶ ἦσαν στὰ πράγµατα, θὰ εἶχαν µεταβάλη 
τὴν Ἑλλάδα σ’ ἕνα τεράστιο στρατόπεδο συγκεντρώσεως. 

Είναι φανερὸ ὅτι στὸ σημεῖο αὐτὸ ἐμεῖς δὲν τηροῦμε καθό- 
λου τὴν ἀρχὴ τῆς ἀμοιβαιότητος! Καὶ ὄχι µόνον αὐτό, ἀλλὰ 
συζητοῦμε ἀκόμη καὶ τὴν ἐπέκτασι τῶν µέτρων ἐπιεικείας, ἂν 
καὶ εἶναι γνωστὸ ὅτι ὁ ἀμνηστευόμενος κομμουνιστὴς θὰ ἑντα- 
χθῆ ἀμέσως στὸν παράνομο μηχανισμὸ τοῦ κόμματος καὶ θὰ 
ἐπαναλάβη τὶς πράξεις γιὰ τὶς ὁποῖες εἶναι σήµερα ἐκτοπισμέ- 
νος ἢ φυλακισμένος. 

Τὸ Κράτος τοὺς ζητεί ὠρισμένες ἐγγνυήσεις, τὶς ὁποῖες, ὅμως, 
ἀρνοῦνται μὲ τὸ πρόσχημα τῆς Ιἰδεολογικῆς ἀξιοπρεπείας. 
"Ὅμως, ἐδῶ δὲν πρόκειται ἀκριβῶς γιὰ ἰδεολογικὴ ἀξιοπρέπεια, 
ἀλλά γιὰ ἐκεῖνο ποὺ ἡ ἐπιμονή, ὁ φανατισμὸς καὶ ἡ προσκόλ- 


43 


λησίς τους στὸν κομμουνισμὸ ἀντιπροσωπεύει γιὰ τὸ ἔθνος 
καὶ τὸν ἑλληνικὸ λαό. 

᾿Αρνούμενοι νὰ ἀποκηρύξουν τὰ ἐγκλήματα ποὺ διέπρα- 
ξαν, ἀρνούμενοι ν᾿ ἀποκηρύξουν τὸ ξενοκίνητο κόµµα ποὺ τοὺς 
ᾠδήγησε σ᾿ αὐτὰ τὰ ἐγκλήματα, εἶναι τὸ ἴδιο σὰν νὰ μᾶς λέ- 
νε: «Ἐμεῖς θὰ ἐξακολουθήσωμε νὰ ἐργαζώμαστε μὲ τὸν ἴδιο 
τρόπο ποὺ ἐργασθήκαμε κατὰ τὸ παρελθὀν καὶ μόλις δηµιουρ- 
γήσωμε κατάλληλες προὔποθέσεις θὰ ἐπαναλάβωμε τὰ ἴδια 
ἐγκλήματα... Σταθερὸς σκοπός µας εἶναι νἁ µεταβάλωμε τὴν 
Ἑλλάδα σὲ σοβιετικὀ δορυφόρο». 

Τὸ αἴτημα τῆς γενικῆς ἀμνηστίας συνδέεται στενὰ μὲ τὸ 
αἴτημα τῆς νοµιµοποιήσεως τοῦ Κ.Κ.Ε. Τὸ ἕνα ἀποτελεῖ συµ- 
πλήρωμα τοῦ ἄλλου. Δηλαδὴ ὄχι µόνο ἐλευθερία νοµίµου δρά- 
σεως τοῦ Κ.Κ.Ε., ἀλλὰ καὶ τῶν μελῶν καὶ στελεχῶν του ποὺ 
ἔχουν σήµερα ἀνοικτοὺς λογαριασμοὺς μὲ τὴν ἑλληνικὴ Δικαι- 
οσύνη. 


Ἡ παράνομη δράσις «σιδερένιος νόμος» τοῦ Κομμουνισμοῦ. 

Ἡ προπαγάνδα, βέβαια, ἐμφανίζει καὶ τὰ δύο αἰτήματα 
ὡς ἐμπνεόμενα ἀποκλειστικὰ ἀπὸ τὸν ἀνθρωπισμὸ καὶ τὴν 
ἀνάγκη πλήρους ἁποκαταστάσεως τῆς ὁμαλῆς λειτουργίας 
τοῦ δημοκρατικοῦ µας πολιτεύματος. Ὅσα, ὅμως, ἐκθέσαμε 
παραπάνω σχετικά μὲ τοὺς τελικοὺς σκοποὺς τοῦ Κ.Κ.Ε. καὶ 
τὴ σταθερή του πρόθεσι νὰ «χρησιµοποιήση» τοὺς δηµοκρα- 
τικοὺς θεσμοὺς τοῦ κοινοβουλευτικοῦ καθεστῶτος μὲ σκοπὸ 
«νὰ τὸ καταστρέψη», δείχνουν καθαρά τί κρύβεται κάτω ἀπὸ 
τὴν ἐπιφάνεια τοῦ «ἀνθρωπισμοῦ» καὶ τῆς «νομιμοφροσύνης». 

Ὅσον ἀφορᾶ, ὅμως, Ιδιαίτερα τὸ θέµα τῆς νομιµοποιήσεως 
τοῦ Κ.Κ.Ε. πρέπει νὰ λάβωμε ἀκόμη ὑπ᾿ ὄψει µας τὸ ἑξῆς: Οἱ 
κομμουνισταὶ καὶ οἱ συνοδοιπόροι τους ἰσχυρίζονται ὅτι τὸ 
Κ.Κ.Ε. εἶναι σήµερα ὑποχρεωμένο νὰ συγκροτῆῃ παράνομες 
ὀργανώσεις καὶ ν᾿ ἀναπτύσση παράνομη δράσι, γιατὶ τοῦ 
ἀπαγορεύεται ἡ νόµιµη ὕπαρξις καὶ δράσις, Τὸ ἐπιχείρημα 
ὅμως ἀντικρούεται ἀπὸ τὸ ἴδιο τὸ,..Κ.Κ.Ε., τὸ ὁποῖον ἐπιμένει 
ὅτι ἡ παράνοµη δραστηριότητα ἀποτελεῖ «σιδερένιο νόμο τῆς 


ταξικῆς πάλης», ἀνεξάρτητα ἀπὸ τὴν κατάστασι στὴν ὁποία 
βρίσκεται τὸ Κόμμα. 

Τὸ ἄρθρο 12 τῆς Κομμουνιστικῆς Διεθνοῦς ἐπέβαλε στά Κ.Κ. 
«νὰ Ἱδρύσουν κοντά στὶς νόµιµες ὀργανώσεις τους καὶ ὀργανώ- 
σεις μυστικές». Καὶ ἐβεβαίωσε ὁ Ζαχαριάδης, τὸ 1953, στὸ βι- 
βλίο του «Τὰ προβλήματα καθοδήγησης στὸ Κ.Κ.Ε.». 


«... ἡ ἀνάγκη τῆς παράνοµης ὀργάνωσης καὶ δουλειᾶς... 
ἔχει ἀναχθεῖ γιὰ τοὺς κομμουνιστὲς καὶ τὸ Κόμμα τους σὲ 
σιδερένιο νόµο τῆς ταξικῆς πάλης (σ. 199). 

Καὶ σὲ ἄλλα σημεῖα τοῦ ἴδιου ἔργου: 


αΣτὴν ὅλη κομματικὴ δουλειά ἡ παράνομη καθοδήγηση 
ἔχει προτεραιότητα ἀπέναντι στὴ νόμιμη, ἡ παράνομη 
καθοδήγηση φέρνει τὴ γενικὴ καὶ τὴν πρώτη εὐθύνη γιὰ 
ὅλη τὴν κομματικὴ δουλειά καὶ ὀργάνωση» (σελ. 207). 

«Μὲ ἄλλα λόγια ἡ τέχνη τῆς παράνομης 
καὶ δουλειᾶς, τῆς συνωµοτικότητας καὶ τῆς ἐπαγρύπνη- 
σης, συνίσταται στὸ νἁ κρατᾶ ἑτοιμοπόλεμο τὸ Κόμμα 
κάτω ἀπὸ τὶς πιὸ δύσκολες συνθῆκες, στενὰ δεμένο μὲ τὶς 
μάζες, ὀργανωτὴ καὶ καθοδηγητἡὴ τῶν ἀγώνων τους, 
ἱκανὸ ὅταν ὡριμάσουν οἱ συνθῆκες νὰ ὁδηγήση τὶς µά- 
ζες, τὸ λαό, μέχρι τὴν ἔνοπλη ἐξέγερση καὶ τὴ νίκη» (σ' 
201), 


Πρόσφατες ὁμολογίες. 

Ἡ ἐκκαθάρισις τοῦ Ζαχαριάδη δὲν ἔθιξε φυσικά τὶς θεµελιώ- 
δεις ἀρχὲς τῆς λειτουργίας τοῦ Κόμματος. Αὐτὲς δὲν καθορί- 
ζονται ἀπὸ τοὺς ἑκάστοτε ἡγέτες τοῦ Κ.Κ.Ε. ἀλλὰ ἀπὸ τὴν 
ἡγεσία τοῦ Διεθνοῦς Κομμουνισμοῦ, τοὺς ἀνθρώπους τοῦ Κρεµ- 
λίνου καὶ ἰσχύουν γιά ὅλα τὰ Κ.Κ. Ἔτσι, ὁ Κολιγιάννης--μέλος 
τῆς σημερινῆς ἡγεσίας τοῦ Κ.Κ.Ε.-κατὰ τὴν περισυνὴ Τη 
Ὀλομέλεια τῆς Κεντρικῆς Ἐπιτροπῆς τοῦ Κόμματος εἶπε γιὰ 
τὶς παράνομες ὀργανώσεις, 

«Απαραίτητη προὔπόθεση γιὰ τὴν ἐφαρμογὴ στὴν 
πράξη τῆς πολιτικῆς αὐτῆς τοῦ κόμματος, γιὰ τὴν πρα- 
γμµατοποίηση τῶν καθηκόντων ποὺ καθώρισε ἡ 6η Ὅλο- 
µέλεια, εἶναι ἡ ὕπαρξη γερῶν ὀργανώσεων τοῦ κοµµουνιστι- 

κοῦ κόμματος, στενὰ συνδεδεμένων μὲ τὶς µάζες, ἱκανῶν νά 
χρησιμοποιοῦν καὶ νὰ εὐρύνουν τὶς νόµιµες μορφὲς ὀργά- 
νωσης καὶ πάλης, ἱκανῶν νὰ ὀργανώνουν καὶ νὰ καθο- 
δηγοῦν τὸ πλατύ λαϊκὸ κίνημα, συνδυάζοντας σωστὰ τὴν 
παράνομη μὲ τὴ νόµιµη δουλειά». 

Τέλος, τὸ ἄρθρο 3 παράγραφος | τοῦ Καταστατικοῦ τοῦ 
Κ.Κ.Ε. ὁρίζει ὡς ἕνα ἀπὸ τὰ κύρια καθήκοντα τοῦ µέλους τοῦ 
Κόμματος τὴν ὑποχρέωσι «νά τηρεῖ αὑστηρότατα τοὺς συνω” 
μοτικοὺς κανόνες» γιὰ νὰ περιφρουρῇ τὸν παράνομο µηχα- 
νισµό, 

Πρὶν κλείσωµε τὸ θέµα τῆς νοµιµοποιήσεως τοῦ Κ.Κ.Ε. θεο- 
ροῦμε σκόπιμο νὰ συζητήσωµε καὶ τὴν ἄποψι σύµφωνα μὲ 
τὴν ὁποία, ἡ νοµιµοποίησις θὰ ὁδηγήση στὴ διάλνσι σηµε- 
ρινῶν ὑποκαταστάτων τοῦ Κ.Κ.Ε. ποὺ παραπλανοῦν τὸν λαὸ 
ἐμφανιζόμενα ὡς μἡ κομμουνιστικά] 

Ἡ ἄποψη αὐτὴ δὲν λαμβάνει ὑπ' ὄψι της τὸ γεγονὸς 
ὅτι τίποτα δὲν ὑποχρεώνει τὸ Κ.Κ.Ε. νὰ προβῆ σὲ μιά τέτοια 
ἐνέργεια σὲ περῄττωσι νομιμοποιἠσεώς του. Εἶναι μᾶλλον βέ- 
βαιο ὅτι ὄχι µόνον θὰ διατηρήση τά σημερινά του ὑποκατά- 
στατα, ἀλλὰ θά µπορέση νὰ ἱδρύση καὶ ἄλλα διὰ τοῦ παρανό 
µου μηχανισμοῦ του. "Ας μὴ λησμονοῦμε ὅτι κατὰ τὸ παρελ- 
θὸν ἡ νόµιµη ὕπαρξις καὶ δράσις του δὲν τὸ ἐμπόδισαν νὰ δη- 
µιουργήση ἕνα «᾿Αγροτικὸ Κόμμα» καὶ νὰ διατηρήση ἀρκετὸ 
χρονικὸ διάστηµα τὶς µετωπικὲς ὀργανώσεις του Ε.Α.Μ., 
Ε.Π.Ο.Ν. κλπ. 


ΤΟ “ΕΙΡΗΝΙΚΟ ΠΕΡΑΣΜΑ 
ΣΤΟΝ ΣΟΣΙΑΛΙΣΜΟ,, 


Εἰρηνικὸ πέρασμα στὴν... ἔνοπλη βία. 

Τὸ ΚΚΕ., ἐφαρμόζοντας τὶς ἀποφάσεις τοῦ 20οῦ Συνεδρίου 
τοῦ Κ.Κ.Σ.Ε., περὶ «δυνατότητος µεταβάσεως στὸν σοσιαλι- 
σμὀ καὶ διὰ τῆς κοινοβουλευτικῆς ὁδοῦ», διεκήρυξε ὅτι εἶναι 
δυνατὸν νὰ πραγματοποιηθῆ στὴν Ἑλλάδα ἡ «σοσιαλιστικἡ 
ἀλλαγὴ εἰρηνικὰ χωρὶς ἐμφύλιο πόλεμο». Ἡ διακήρυξις αὐτή, 
χαρακτηριστικἡ τῆς περιόδου προετοιμασίας ποὺ διέρχεται 
τὸ Κ.Κ.Ε., (καὶ γενικὰ ὁ Διεθνὴς Κομμουνισμός) ἀποβλέπει 

στὸ ξεθώριασµα τῶν φρικτῶν ἀναμνήσεων τῶν Δεκεμβριανῶν 
καὶ τοῦ συμμοριτοπολέμου καὶ τὴν ἄμβλυνσι τῆς ἀντιστάσεως 
τοῦ ἑλληνικοῦ λαοῦ στὴν κομμουνιστικἡ διείσδυσι. Φαίνεται, 
ὅμως, ὅτι τὸ σύνθημα τοῦ «εἰρηνικοῦ περάσματος στὸν σοσια- 
λισμὸ» ἄρχισε νὰ προκαλῆ σύγχισι καὶ νὰ ἐπιδρᾶ δυσμενῶς 
ἐπὶ τῶν κουρασµένων καὶ ἀπογοητευμένων ὑπολειμμάτων τῶν 
ὁπαδῶν τοῦ Κ.Κ.Ε. στὸ Παραπέτασµα. Καὶ, ἐπειδὴ ἡ ἡγεσία 
τοῦ κόμματος θέλει νὰ ἀμβλύνη τὴν ἀντίστασι τοῦ ἕλληνικοῦ 
λαοῦ, ἀλλὰ ὄχι καὶ τὴν ἐπαναστατικότητα τῶν μελῶν τοῦ Κόμ- 
µατος, ὑποχρεώθηκε σὲ μεταγενέστερα κείµενά της νὰ κάνη 
ὠρισμένες «διευκρινίσεις». Ἔτσι στὸ ὑπ' ἀριθμὸνά-5) 1957 
τεῦχος΄ τοῦ «Νέου Κόσμου» διαβάζομε; 


«Τοῦτο ὅμως (δηλαδἡ τὸ «εἰρηνικὸ πέρασμα») δὲν ἐξαρ- 
τᾶται µόνον ἀπὸ τὸ Κ.Κ.Ε. ἀλλὰ καὶ ἀπὸ τὴ στάση ποὺ 
θὰ κρατήση ἡ πλουτοκρατικἡ ὁλιγαρχία ποὺ βρίσκεται 
στὴν ἐξουσία καὶ ποὺ δὲν παραιτεῖται ποτὲ θεληµατικά». 

«Ἡ ὑπόθεση θὰ ἐξαρτηθῆ σὲ μεγάλο βαθμὸ ἀπὸ τὸ συ- 

π. σχετισμὸ τῶν δυνάµεων σὲ κάθε χώρα, ὅσοκαὶ ἀπὸ τὸν 
διεθνῆ συσχετισμό, ἀπὸ τὸ βαθμὸ ὀργάνωσης καὶ συνεί- 
δησης τῆς ἐργατικῆς τάξης καὶ τοῦ ἐργαζόμενου λαοῦ 
ἀπὸ τὴ δύναµη ἀντίστασης τῶν ἀντιδραστικῶν τάξεων», 


᾽Ακόμη σαφἑστερος εἶναι ὁ Παρτσαλίδης, ὁ ὁποῖος στὸ ὑπ' 
ἀριθμὸν 9 τεῦχος τοῦ «Νέου Κόσμου» δὲν διστάζει νὰ κάνη λό- 
Υο καὶ γιὰ τὴν προετοιμασία ἑνὸς νέου αἱματοκυλίσματος τοῦ 
τόπου: 
Σφαγὴ τοῖς... μετρητοῖς καὶ μὲ δόσεις. 

«Γι΄ αὐτὸ χρειάζεται ἡ ἐπαγρύπνηση καὶ ἀπόφαση τοῦ 
λαοῦ νὰ ἐπιβάλη ὁποσδήποτε τὸ σεβασμὸ τῆς θἐλησής 
του. Ἡ τέτοια ἐπαγρύπνηση, προετοιμασία καὶ ἁπό- 
φαση τοῦ λαοῦ εἶναι πρῶτα-πρῶτα ἀπαραίτητος ὄρος 
γιὰ τὴν νίκη του στὴν περίπτωση ποὺ τὰ 
πράγµατα θὰ φτάνανε σὲ ἐμφύλιο πό- 
λεμο. Ἐκτὸς ὅμως ἀπὸ αὐτὸ µόνο μιὰ 
τέτοια προετοιμασία ἴσως θὰ μποροῦ- 

σε νὰ λογικέψη τὶς καταδικασµένες 
ἀπὸ τὴν ἱστορία κυρίαρχες τάξεις», 

Τί σημαίνουν ὅλ᾽ αὐτά, Σηµαίνουν, ἁπλούστατα, ὅτι ἂν 
παραδοθοῦμε ἁμαχητὶ στὸν κομμουνισμὸ ϐ᾽ ἀρχίση νὰ μᾶς 
σφάζη μετὰ τὴν ἐπικράτησί του. ᾽Αλλιῶς- ὅπως τονλάχι- 
στον ἀπειλεῖ--ἡ σφαγἡ θ᾽ ἀρχίση πρὶν ἀπὸ τὴν ἐπικράτησι 
καὶ θὰ συνεχισθῆ καὶ ἔπειτα ἀπ᾿ αὐτή. Δηλαδή, τὸ µόνο δι- 
καίωμα ποὺ μᾶς ἀναγωρίζουν εἶναι νὰ διαλέξωµε μεταξὺ τῶν 
δύο: ἢ νὰ πληρώσωμε τοῖς μετρητοῖς ἣ σὲ δύο... δόσεις! Φαἰ- 
νεται ὅτι οἱ κομμουνισταὶ ὑπολογίζουν περισσότερο ἀπ’ ὅσο 
πρέπει στὴν ἀμνησία καὶ τὴν ἀφέλεια τῶν μὴ κομμουνιστῶν. 


Το ΠΑΡΑΔΕΙΓΜΑ ΤΟΥ ΟΔΥΣΣΕΩΣ 


᾿ὠστόσο οἱ κομμουνισταὶ συνεχίζουν τὴ δράσι τους. Ἔχουν 
ἐμπιστοσύνη στὴ δύναμη τῆς προπαγάνδας τους, ποὺ χρη- 
ματοδοτεῖται ἄφθονα ἀπὸ τὸ ὑστέρημα τῶν σκλάβων τοῦ 
Παραπετάσµατος. Πιστεύουν ὅτι ἡ προπαγάνδα αὐτὴ ἔχει 
ἀπεριόριστες Ἱκανότητες νὰ παριστάνη τὸ μαῦρο ἄσπρο καὶ 
νὰ σπείρη τὴ σύγχισι, τὴν ἀμφιβολία καὶ τὴν ἠττοπάθεια 
ἐκεῖ πού δὲν µπορεῖ νά πείση γιὰ τὴν «ἀνωτερότητα» τοῦ κοµ- 
μουνιστικοῦ κινήματος. 

Οἱ ἴδιοι δὲν ἐδίστασαν νὰ ἀποκαλέσουν τὴν τακτικὴ τῆς 
ἐξαπατήσεως μὲ τὴν ὁποία ἐπιχειροῦν νὰ παραβιάσουν τὶς 
ἐπάλξεις τοῦ κόσμου µας, «Δούρειο ἵππο». 

᾿Αλλά, ἂν αὐτοὶ προτίμησαν τὸ παράδειγµα τῆς πανουρ- 
γίας ἀπὸ τὸν Όμηρο, ἔχομε κι’ ἐμεῖς τὸ παράδειγµα τῆς φρο- 
νήσεως. 

Γιὰ νὰ σωθῆ ὁ ᾿Οδυσσέας ἀπὸ τὸ ἁπατηλὸ τραγούδι τῶν 
Σειρήνων ἔβαλε καὶ τὸν ἔδεσαν στὸ κατάρτι τοῦ πλοίου του. 
Ας διδαχθοῦμε ἀπὸ τὸν βαθὺ συμβολισμὸ τῆς χειρονομίας τοῦ 
ὁμηρικοῦ µας προγόνου, Ἡ δημοκρατία ἔχει τὴν γοητεία, 
τὴν ὁμορφιά ἀλλὰ καὶ τὸν κίνδυνο ἑνὸς ἀτέλειωτου ταξιδιοῦ 
σὲ πλατειὲς συχνὰ ἄγνωστες θάλασσες. Οἱ Σειρῆνες τῆς δηµα- 
γωγίας προσπαθοῦν νὰ μᾶς παρασύρουν στὴ φρικτὴ Υῆ τοῦ 

ὁλοκληρωτισμοῦ, Οἱ ἐλεύθεροι θεσμοί µας δὲν μᾶς ἐμποδίζουν 
ν᾿ ἀκοῦμε τὸ παραπλανητικό τους τραγούδι. "Ας δεθοῦμε λοι- 
πὸν στὸ κατάρτι τῆς φρονήσεως. ᾿Ας ἔχομε πάντα στὸ νοῦ µας, 
ὅτι αὐτοὶ ποὺ μᾶς σνυνιστοῦν οὐδετερότητα, ἔπνιξαν στὸ αἷμα 
τοὺς Οὕγγρους ποὺ τόλµησαν νὰ τὴ ζητήσουν. Αὐτοί, ποὺ μᾶς 
συνιστοῦν τὸν ἀφοπιλισμό, ἐξοπλίζονται πυρετωδῶς καταδι- 
κάζοντας σὲ μόνιμη ἁθλιότητα ἑκατοντάδες ἑκατομμυρίων ἀν- 
θρωπίνων ὑπάρξεων. Αὐτοί, ποὺ μᾶς διαβεβαιώνουν ὅτι σὲ- 
βονται τὴν ἀνεξαρτησία µας, εἶναι οἱ ἴδιοι ἐκεῖνοι ποὺ ὠργά- 
νωσαν κι ἐξαπέλυσαν ἐναντίον µας τὰ Δεκεμβριανά καὶ τὸ συµ- 
µοριτοπόλεμο, ὅταν ἄοπλοι καὶ ρηµαγμένοι προσπαθούσαµε 
ν᾿ ἀνασυγκροτηθοῦμε, Αὐτοί, ποὺ βάζουν κάποιους ἐδῶ νὰ 
φωνάζουν ἐναντίον τῶν βάσεων, ἔχουν μεταβάλει σὲ βάσεις 
ὅλες τὶς χῶρες τῆς ᾿Ανατολικῆς Εὐρώπης. Αὐτοί, ποὺ μᾶς συµ- 
βουλεύουν νὰ φύγωμε ἀπὸ τὸ ΝΑΤΟ, εἶναι οἱ ἴδιοι ἐκεῖνοι πού 
πρὶν ἀπὸ λίγο ὑπέγραψαν τὴ γνωστὴ διακήρυξι στὴ Μόσχα 
γιὰ τὴν ἐνίσχνσι καὶ τὴν ἑνότητα τοῦ κομμουνιστικοῦ στρα- 
τοπέδου στὸ πλαίσιο τοῦ συμφώνου τῆς Βαρσοβίας. 

Οἱ Τρῶες δὲν ὑπετάγησαν µόνον γιατὶ ἦταν πολυμήχανος 
ὁ ᾿Ὀδυσσέας, ἀλλά καὶ γιατὶ ἦσαν οἱ ἴδιοι ἀφελεῖς. ᾽Απὸ μᾶς 
ἐξαρτᾶται νὰ ἀποφύγωμε τὸ μοιραῖο λάθος τους. Καὶ θὰ τὸ 
ἀποφύγωμε, ἄν ἐρευνοῦμε πάντοτε προσεκτικά τί κρύβουν τὰ 
«δῶρα» τῶν ἐχθρῶν τῆς Δημοκρατίας. 


